type: contracts

jurisdiction: EU

text:
 19.5.2016
 HR
 Službeni list Europske unije
 L 129/56
 ODLUKA ZAJEDNIČKOG ODBORA EGP-a
 br. 71/2015
 od 20. ožujka 2015.
 o izmjeni Protokola 4. (pravila o podrijetlu) uz Sporazum o EGP-u [2016/754]
 ZAJEDNIČKI ODBOR EGP-a,
 uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
 budući da:
 (1)
 Člankom 9. Sporazuma o EGP-u upućuje se na Protokol 4. kojim se utvrđuju pravila o podrijetlu i predviđa kumulacija podrijetla između Unije, Švicarske (uključujući Lihtenštajn), Islanda, Norveške, Turske, Farskih otoka i sudionika u Barcelonskom procesu (1).
 (2)
 Regionalnom konvencijom o paneuromediteranskim povlaštenim pravilima podrijetla (2) („Konvencija”) utvrđuju se odredbe o podrijetlu robe kojom se trguje na temelju relevantnih sporazuma koje su sklopile ugovorne stranke.
 (3)
 EU, Norveška i Lihtenštajn potpisali su Konvenciju 15. lipnja 2011., a Island je Konvenciju potpisao 30. lipnja 2011.
 (4)
 EU, Norveška, Island i Lihtenštajn položili su svoje isprave o prihvatu kod depozitara Konvencije 26. ožujka 2012., 9. studenoga 2011., 12. ožujka 2012. odnosno 28. studenoga 2011. Stoga je Konvencija primjenom njezina članka 10. stavka 3. stupila na snagu 1. svibnja 2012. u pogledu EU-a i Islanda te 1. siječnja 2012. u pogledu Norveške i Lihtenštajna.
 (5)
 Konvencija uključuje sudionike procesa stabilizacije i pridruživanja u paneuromediteransko područje kumulacije podrijetla.
 (6)
 Ako prijelaz na Konvenciju nije istodoban za sve ugovorne stranke u paneuromediteranskom području kumulacije, to ne bi smjelo dovesti do nepovoljnijeg položaja u usporedbi s onim na temelju prethodne verzije Protokola 4.
 (7)
 Člankom 6. Konvencije predviđa se da svaka ugovorna stranka poduzima odgovarajuće mjere kako bi se osigurala učinkovita primjena Konvencije. Stoga bi u Sporazumu, Protokol 4. o pravilima o podrijetlu trebalo zamijeniti novim Protokolom usklađenim s Konvencijom.
 (8)
 Odlukom Zajedničkog odbora EGP-a br. 70/2015 od 20. ožujka 2015. o izmjeni Protokola 4. (pravila o podrijetlu) uz Sporazum o EGP-u (3) predviđaju se prijelazna pravila za Hrvatsku u pogledu primjene pravila o podrijetlu utvrđenih u Protokolu 4. Ta bi se pravila trebala i dalje primjenjivati do 1. siječnja 2017.,
 DONIO JE OVU ODLUKU:
 Članak 1.
 1. Protokol 4. uz Sporazum o EGP-u zamjenjuje se tekstom utvrđenim u Prilogu ovoj Odluci.
 2. Neovisno o stavku 1. ovog članka, članak 41. Protokola 4., kako je izmijenjen Odlukom Zajedničkog odbora EGP-a br. 70/2015, i dalje se primjenjuje do 1. siječnja 2017.
 Članak 2.
 Ova Odluka stupa na snagu sljedećeg dana od dana donošenja, pod uvjetom da su sve obavijesti na temelju članka 103. stavka 1. Sporazuma dostavljene (*).
 Primjenjuje se od 1. svibnja 2014.
 Članak 3.
 Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
 Sastavljeno u Bruxellesu 20. ožujka 2015.
 Za Zajednički odbor EGP-a
 Predsjednik
 Gianluca GRIPPA
 (1) Alžir, Egipat, Izrael, Jordan, Libanon, Maroko, Palestina, Sirija i Tunis.
 (2) SL L 54, 26.2.2013., str. 4.
 (3) Vidjeti str. 54. ovog Službenog lista.
 (*) Ustavni zahtjevi nisu navedeni.
 PRILOG
 „
 PROTOKOL 4.
 O PRAVILIMA O PODRIJETLU
 SADRŽAJ
 GLAVA I.
 OPĆE ODREDBE
 Članak 1.
 Definicije
 GLAVA II.
 DEFINICIJA POJMA ‚PROIZVODI S PODRIJETLOM’
 Članak 2.
 Opći zahtjevi
 Članak 3.
 Dijagonalna kumulacija podrijetla
 Članak 4.
 Proizvodi dobiveni u cijelosti
 Članak 5.
 Dostatno obrađeni ili prerađeni proizvodi
 Članak 6.
 Nedostatna obrada ili prerada
 Članak 7.
 Kvalifikacijska jedinica
 Članak 8.
 Pribor, zamjenski dijelovi i alat
 Članak 9.
 Setovi
 Članak 10.
 Neutralni elementi
 GLAVA III.
 TERITORIJALNI UVJETI
 Članak 11.
 Načelo teritorijalnosti
 Članak 12.
 Izravni prijevoz
 Članak 13.
 Izložbe
 GLAVA IV.
 POVRAT ILI IZUZEĆE
 Članak 14.
 Zabrana povrata ili izuzeća od carine
 GLAVA V.
 DOKAZ O PODRIJETLU
 Članak 15.
 Opći zahtjevi
 Članak 16.
 Postupak izdavanja potvrde o prometu robe EUR.1 ili EUR-MED
 Članak 17.
 Naknadno izdane potvrde o prometu robe EUR.1 ili EUR-MED
 Članak 18.
 Izdavanje duplikata potvrde o prometu robe EUR.1 ili EUR-MED
 Članak 19.
 Izdavanje potvrda o prometu robe EUR.1 ili EUR-MED na temelju prethodno izdanog ili sastavljenog dokaza o podrijetlu
 Članak 20.
 Odvojeno računovodstveno iskazivanje
 Članak 21.
 Uvjeti za sastavljanje izjave o podrijetlu ili izjave o podrijetlu EUR-MED
 Članak 22.
 Ovlašteni izvoznik
 Članak 23.
 Valjanost dokaza o podrijetlu
 Članak 24.
 Podnošenje dokaza o podrijetlu
 Članak 25.
 Uvoz u djelomičnim pošiljkama
 Članak 26.
 Izuzeća od dokazivanja podrijetla
 Članak 27.
 Izjave dobavljača
 Članak 28.
 Dokazne isprave
 Članak 29.
 Čuvanje dokaza o podrijetlu, izjava dobavljača i dokaznih isprava
 Članak 30.
 Nepodudarnosti i formalne greške
 Članak 31.
 Iznosi iskazani u eurima
 GLAVA VI.
 ORGANIZACIJA UPRAVNE SURADNJE
 Članak 32.
 Upravna suradnja
 Članak 33.
 Provjera dokaza o podrijetlu
 Članak 34.
 Provjera izjave dobavljača
 Članak 35.
 Rješavanje sporova
 Članak 36.
 Sankcije
 Članak 37.
 Slobodne zone
 GLAVA VII.
 CEUTA I MELILLA
 Članak 38.
 Primjena Protokola
 Članak 39.
 Posebni uvjeti
 POPIS PRILOGA
 Prilog I.:
 Uvodne napomene uz popis u Prilogu II.
 Prilog II.:
 Popis prerada ili obrada koje je potrebno obaviti na materijalima bez podrijetla kako bi dobiveni proizvod stekao status proizvoda s podrijetlom
 Prilog III.a
 Ogledni primjerci potvrde o prometu robe EUR.1 i zahtjev za potvrdu o prometu robe EUR.1
 Prilog III.b
 Ogledni primjerci potvrde i zahtjeva o prometu robe EUR-MED
 Prilog IV.a
 Tekst izjave o podrijetlu
 Prilog IV.b
 Tekst izjave o podrijetlu EUR-MED
 Prilog V.
 Primjerak izjave dobavljača
 Prilog VI.
 Primjerak dugoročne izjave dobavljača
 ZAJEDNIČKE IZJAVE
 Zajedničke izjave o prihvatu dokaza o podrijetlu izdane u okviru sporazuma iz članka 3. Protokola 4. za proizvode podrijetlom iz Europske unije, Islanda ili Norveške
 Zajednička izjava o Kneževini Andori
 Zajednička izjava o Republici San Marinu
 Zajednička izjava o ugovornoj stranci koja se povlači iz Regionalne konvencije o paneuromediteranskim povlaštenim pravilima o podrijetlu
 GLAVA I.
 OPĆE ODREDBE
 Članak 1.
 Definicije
 Za potrebe ovog Protokola:
 (a)
 ‚proizvodnja’ znači svaka vrsta obrade ili prerade, uključujući sastavljanje ili posebne postupke;
 (b)
 ‚materijal’ znači svaki sastojak, sirovina, sastavni dio ili dio itd. koji se upotrebljava u proizvodnji proizvoda;
 (c)
 ‚proizvod’ znači proizvod koji se izrađuje, čak i ako je namijenjen kasnijoj uporabi u drugim postupcima proizvodnje;
 (d)
 ‚roba’ znači materijali i proizvodi;
 (e)
 ‚carinska vrijednost’ znači vrijednost kako je utvrđena u skladu sa Sporazumom iz 1994. o provedbi članka VII. Općeg sporazuma o carinama i trgovini (Sporazum Svjetske trgovačke organizacije o određivanju carinske vrijednosti);
 (f)
 ‚cijena fco tvornica’ znači cijena za proizvod fco tvornica plaćena proizvođaču u EGP-u u čijem se poduzeću obavlja završna prerada ili obrada, uz uvjet da cijena uključuje vrijednost svih upotrijebljenih materijala umanjenu za sve domaće poreze koji podliježu ili bi mogli podlijegati povratu kada se dobiveni proizvod izvozi;
 (g)
 ‚vrijednost materijala’ znači carinska vrijednost u vrijeme uvoza upotrijebljenog materijala bez podrijetla ili, ako taj podatak nije poznat ili se ne može utvrditi, prva utvrdiva cijena plaćena za materijale u Europskom gospodarskom prostoru;
 (h)
 ‚vrijednost materijala s podrijetlom’ znači vrijednost takvih materijala kako je određeno točkom (g), koja se primjenjuje mutatis mutandis;
 (i)
 ‚dodana vrijednost’ znači cijena fco tvornica umanjena za carinsku vrijednost svakog od uključenih materijala koji su podrijetlom iz drugih zemalja navedenih u članku 3. na koje se primjenjuje kumulacija ili, ako carinska vrijednost nije poznata ili ju je nemoguće utvrditi, prva utvrdiva cijena plaćena za materijale u EGP-u;
 (j)
 ‚poglavlja’ i ‚tarifni brojevi’ znači poglavlja i tarifni brojevi (četveroznamenkasti brojevi) koji se upotrebljavaju u nazivlju koje je dio Harmoniziranog sustava naziva i označivanja robe (u ovom Protokolu nazvan ‚Harmonizirani sustav’ ili ‚HS’);
 (k)
 ‚razvrstan’ se odnosi na razvrstavanje proizvoda ili materijala pod pojedini tarifni broj;
 (l)
 ‚pošiljka’ znači proizvodi koji se ili otpremaju istodobno od izvoznika do primatelja ili su obuhvaćeni jedinstvenom prijevoznom ispravom koja se odnosi na njihovu otpremu od izvoznika do primatelja ili su, ako takva isprava ne postoji, obuhvaćeni jednim računom;
 (m)
 ‚područja’ uključuju teritorijalne vode.
 GLAVA II.
 DEFINICIJA POJMA ‚PROIZVODI S PODRIJETLOM’
 Članak 2.
 Opći zahtjevi
 1. Za potrebe provedbe Sporazuma smatra se da su sljedeći proizvodi podrijetlom iz EGP-a:
 (a)
 proizvodi koji su u cijelosti dobiveni u EGP-u u smislu članka 4.;
 (b)
 proizvodi dobiveni u EGP-u koji sadržavaju materijale koji nisu u cijelosti dobiveni u EGP-u, uz uvjet da su takvi materijali dostatno obrađeni ili prerađeni u EGP-u u smislu članka 5.
 U tu se svrhu područja ugovornih stranaka na koja se primjenjuje ovaj Sporazum smatraju jedinstvenim područjem.
 2. Neovisno o stavku 1. područje Kneževine Lihtenštajna radi utvrđivanja podrijetla proizvoda iz tablica 1. i 2. Protokola 3. izuzeto je iz EGP-a te se za takve proizvode smatra da su podrijetlom iz EGP-a samo ako su dobiveni u cijelosti ili dostatno obrađeni ili prerađeni na područjima drugih ugovornih stranaka.
 Članak 3.
 Dijagonalna kumulacija podrijetla
 1. Ne dovodeći u pitanje odredbe iz članka 2., smatra se da su proizvodi podrijetlom iz EGP-a ako su dobiveni na njegovu području upotrebom materijala podrijetlom iz Švicarske (uključujući Lihtenštajn) (1), Islanda, Norveške, Farskih otoka, Turske, Europske unije ili bilo koje sudionice u postupku stabilizacije i pridruživanja Europske unije (2), uz uvjet da obrada ili prerada izvršene u EGP-u nadilaze postupke iz članka 6. Nije nužno da su takvi materijali bili podvrgnuti dostatnoj obradi ili preradi.
 2. Ne dovodeći u pitanje odredbe iz članka 2., smatra se da su proizvodi podrijetlom iz EGP-a ako su dobiveni na njegovu području upotrebom materijala podrijetlom iz bilo koje zemlje koja sudjeluje u Euro-mediteranskom partnerstvu na temelju Deklaracije iz Barcelone donesene na Euro-mediteranskoj konferenciji održanoj 27. i 28. studenoga 1995., osim Turske (3), uz uvjet da obrada ili prerada izvršene u EGP-u nadilaze postupke iz članka 6. Nije nužno da su takvi materijali bili podvrgnuti dostatnoj obradi ili preradi.
 3. Ako obrada ili prerada izvršena u EGP-u ne izlazi izvan okvira radnji iz članka 6., smatra se da je dobiveni proizvod podrijetlom iz EGP-a samo kada je tamo dodana vrijednost veća od vrijednosti upotrijebljenih materijala podrijetlom iz bilo koje zemlje iz stavka 1. i stavka 2. Ako to nije slučaj, dobiveni proizvod smatra se proizvodom podrijetlom iz zemlje koja ima najveći udio u vrijednosti materijala s podrijetlom upotrijebljenih u proizvodnji u EGP-u.
 4. Proizvodi podrijetlom iz jedne od zemalja iz stavka 1. i stavka 2. koji nisu podvrgnuti nikakvoj obradi ili preradi u EGP-u zadržavaju svoje podrijetlo ako se izvoze u jednu od tih zemalja.
 5. Kumulacija predviđena u ovom članku može se primijeniti samo uz sljedeće uvjete:
 (a)
 sporazum o povlaštenoj trgovini u skladu s člankom XXIV. Općeg sporazuma o carinama i trgovini (GATT) primjenjuje se između zemalja uključenih u dobivanje statusa podrijetla i zemlje odredišta;
 (b)
 materijali i proizvodi stekli su status materijala i proizvoda s podrijetlom primjenom pravila o podrijetlu jednakih onima iz ovog Protokola;
 i
 (c)
 obavijesti u kojima je navedeno ispunjenje potrebnih zahtjeva za primjenu kumulacije objavljene su u Službenom listu Europske unije (serija C) i u drugim ugovornim strankama u skladu s njihovim postupcima.
 Kumulacija predviđena ovim člankom primjenjuje se od datuma navedenog u obavijesti objavljenoj u Službenom listu Europske unije (serija C).
 Europska unija putem Europske komisije drugim ugovornim strankama dostavlja pojedinosti sporazuma, uključujući datume njihova stupanja na snagu koji se primjenjuju na zemlje iz stavka 1. i stavka 2.
 Članak 4.
 Proizvodi dobiveni u cijelosti
 1. Sljedeće se smatra dobivenim u cijelosti u EGP-u:
 (a)
 mineralni proizvodi koji su izvađeni iz njihova tla ili s njihova morskog dna;
 (b)
 biljni proizvodi ondje ubrani ili požnjeveni;
 (c)
 žive životinje koje su ondje okoćene i uzgojene;
 (d)
 proizvodi od ondje uzgojenih živih životinja;
 (e)
 proizvodi koji su dobiveni ondje lovom ili ribolovom;
 (f)
 proizvodi morskog ribarstva i drugi proizvodi koje su njihova plovila izvadila iz mora izvan teritorijalnih voda ugovornih stranaka;
 (g)
 proizvodi izrađeni na njihovim brodovima tvornicama isključivo od proizvoda navedenih u (f);
 (h)
 rabljeni proizvodi ondje prikupljeni, prikladni samo za recikliranje sirovina, uključujući rabljene gume prikladne samo za protektiranje ili za upotrebu kao otpad;
 (i)
 otpad i otpadni materijal od ondje obavljenih proizvodnih postupaka;
 (j)
 proizvodi koji su izvađeni s morskog dna ili podzemlja izvan njihovih teritorijalnih voda, uz uvjet da imaju isključivo pravo na eksploataciju tog dna ili podzemlja;
 (k)
 ondje proizvedena roba isključivo iz proizvoda navedenih u (a) do (j).
 2. Izrazi ‚njihova plovila’ i ‚njihovi brodovi tvornice’ u stavku 1. točkama (f) i (g) primjenjuju se samo na plovila i brodove tvornice:
 (a)
 koji su registrirani ili upisani u jednoj od država članica Europske unije ili u državama EFTA-e;
 (b)
 koji plove pod zastavom države članice Europske unije ili države EFTA-e;
 (c)
 koji se u omjeru od najmanje 50 % nalaze u vlasništvu državljana država članica Europske unije ili država EFTA-e, odnosno trgovačkog društva sa sjedištem u jednoj od tih država, čiji su direktor ili direktori, predsjednik uprave ili nadzornog odbora i većina članova te uprave ili odbora državljani država članica Europske unije ili država EFTA-e i čija najmanje polovica kapitala, u slučaju partnerstava ili društava s ograničenom odgovornošću, a povrh svega navedenog, pripada tim državama ili javnim tijelima odnosno državljanima spomenutih država;
 (d)
 čiji su zapovjednik i časnici državljani država članica Europske unije ili država EFTA-e;
 i
 (e)
 čiju posadu čini najmanje 75 % državljana država članica Europske unije ili država EFTA-e.
 Članak 5.
 Dostatno obrađeni ili prerađeni proizvodi
 1. Za potrebe članka 2. proizvodi koji nisu u cijelosti dobiveni smatraju se dovoljno obrađenima ili prerađenima kada su ispunjeni uvjeti iz popisa u Prilogu II.
 U pogledu svih proizvoda koji su obuhvaćeni ovim Sporazumom prethodno spomenuti uvjeti odnose se na vrstu obrade ili prerade kojoj se mora podvrgnuti materijal bez podrijetla koji se upotrebljava u proizvodnji te se primjenjuju isključivo u vezi s takvim materijalom. Prema tome, ako se proizvod koji je, ispunivši uvjete navedene u popisu, stekao status proizvoda s podrijetlom upotrebljava u proizvodnji drugog proizvoda, uvjeti koji se primjenjuju na proizvod u koji je ugrađen ne primjenjuju se na njega, a materijali bez podrijetla koji su možda upotrijebljeni pri njegovoj proizvodnji ne uzimaju se u obzir.
 2. Neovisno o stavku 1. materijali bez podrijetla koji se prema uvjetima utvrđenima u popisu u Prilogu II. ne bi smjeli upotrebljavati pri izradi određenog proizvoda ipak se mogu koristiti, uz uvjet da:
 (a)
 njihova ukupna vrijednost nije viša od 10 % cijene proizvoda fco tvornica;
 (b)
 temeljem ovog stavka nije premašen ni jedan postotak naveden na popisu maksimalne vrijednosti materijala bez podrijetla.
 Ovaj se stavak ne primjenjuje na proizvode koji potpadaju pod poglavlja od 50. do 63. Harmoniziranog sustava.
 3. Stavci 1. i 2. primjenjuju se podložno odredbama članka 6.
 Članak 6.
 Nedostatna obrada ili prerada
 1. Ne dovodeći u pitanje stavak 2., sljedeći postupci smatraju se obradom ili preradom nedostatnom za stjecanje statusa proizvoda s podrijetlom bez obzira na to jesu li zahtjevi iz članka 5. ispunjeni ili nisu:
 (a)
 postupci kojima se osigurava očuvanje proizvoda u dobru stanju tijekom prijevoza i skladištenja;
 (b)
 rastavljanje i sastavljanje pošiljaka;
 (c)
 pranje, čišćenje; uklanjanje prašine, oksida, ulja, boje ili ostalih premaza;
 (d)
 glačanje ili prešanje tekstila;
 (e)
 jednostavni postupci bojenja i laštenja;
 (f)
 ljuštenje, djelomično ili potpuno izbjeljivanje, poliranje i glaziranje žitarica i riže;
 (g)
 postupci bojenja šećera ili izrade kocki šećera;
 (h)
 lupljenje, uklanjanje koštica i guljenje voća, orašastih plodova i povrća;
 (i)
 oštrenje, jednostavno brušenje ili jednostavno rezanje;
 (j)
 sijanje, prebiranje, razvrstavanje, raspoređivanje, stupnjevanje, slaganje; (uključujući i sastavljanje setova proizvoda);
 (k)
 jednostavno pakiranje u staklenke, limenke, bočice, vreće, sanduke i kutije, pričvršćivanje na kartone ili daske i svi drugi jednostavni postupci pakiranja;
 (l)
 stavljanje ili tiskanje oznaka, etiketa, logotipova i drugih sličnih prepoznatljivih znakova na proizvode ili njihovu ambalažu;
 (m)
 jednostavno miješanje proizvoda, bez obzira na to jesu li različitih vrsta ili ne;
 (n)
 miješanje šećera s bilo kojim materijalom;
 (o)
 jednostavno sastavljanje dijelova proizvoda radi dobivanja proizvoda u cijelosti ili rastavljanje proizvoda na sastavne dijelove;
 (p)
 kombinacija dvaju ili više postupaka koji su navedeni pod točkama od (a) do (o);
 (q)
 klanje životinja.
 2. Pri utvrđivanju može li se obrada ili prerada kojoj je podvrgnut određeni proizvod smatrati nedostatnom u smislu stavka 1., u obzir se uzimaju svi postupci obavljeni na dotičnom proizvodu u EGP-u.
 Članak 7.
 Kvalifikacijska jedinica
 1. Kvalifikacijska jedinica za primjenu odredaba ovog Protokola konkretni je proizvod koji se smatra osnovnom jedinicom pri utvrđivanju razvrstavanja primjenom nomenklature iz Harmoniziranog sustava.
 U skladu s tim:
 (a)
 ako je proizvod, sastavljen od skupine ili skupa predmeta, razvrstan u jedan tarifni broj uz uvjete Harmoniziranog sustava, takva cjelina čini kvalifikacijsku jedinicu;
 (b)
 ako se pošiljka sastoji od više istih proizvoda razvrstanih u isti tarifni broj Harmoniziranog sustava, svaki se proizvod mora uzeti pojedinačno kada se primjenjuju odredbe ovog Protokola.
 2. Kada je prema općem pravilu 5. Harmoniziranog sustava za potrebe razvrstavanja pakiranje uključeno zajedno s proizvodom, ono se uključuje i za potrebe utvrđivanja podrijetla.
 Članak 8.
 Pribor, zamjenski dijelovi i alati
 Pribor, zamjenski dijelovi i alati koji se šalju s određenom opremom, strojem, uređajem ili vozilom i koji su dio redovite opreme te stoga uključeni u cijenu opreme ili koji nisu zasebno fakturirani, smatraju se sastavnim dijelom predmetne opreme, stroja, uređaja ili vozila.
 Članak 9.
 Setovi
 Za setove se, kako je određeno općim pravilom 3. Harmoniziranog sustava, smatra da imaju podrijetlo ako su sve komponente proizvodi s podrijetlom. Međutim, kada se set sastoji od proizvoda s podrijetlom i proizvoda bez podrijetla, set kao cjelina smatra se proizvodom s podrijetlom uz uvjet da vrijednost proizvoda bez podrijetla nije viša od 15 % cijene seta fco tvornica.
 Članak 10.
 Neutralni elementi
 Kako bi se utvrdilo je li određeni proizvod proizvod s podrijetlom, nije potrebno odrediti podrijetlo sljedećih elemenata koji bi se mogli upotrebljavati pri njegovoj proizvodnji:
 (a)
 energije i goriva;
 (b)
 postrojenja i opreme;
 (c)
 strojeva i alata;
 (d)
 robe koja ne ulazi i koja nije namijenjena ulasku u konačni sastav proizvoda.
 GLAVA III.
 TERITORIJALNI UVJETI
 Članak 11.
 Načelo teritorijalnosti
 1. Osim kako je predviđeno člankom 3. i stavkom 3. ovog članka, uvjeti za stjecanje statusa proizvoda s podrijetlom koji su određeni u glavi II. moraju se ispunjavati bez prekida u EGP-u.
 2. Osim kako je predviđeno člankom 3., ako se roba s podrijetlom izvezena iz EGP-a u drugu zemlju vrati, ona se mora smatrati robom bez podrijetla, osim ako se carinskim tijelima pruže zadovoljavajući dokazi o tome:
 (a)
 da je vraćena upravo ona roba koja je bila izvezena;
 i
 (b)
 da nije bila podvrgnuta nikakvim postupcima, osim postupcima koji su bili potrebni kako bi se očuvala u dobrom stanju dok se nalazila u toj zemlji ili za vrijeme izvoza.
 3. Na stjecanje statusa proizvoda s podrijetlom u skladu s uvjetima iz glave II. ne utječu postupci obrade ili prerade koji su izvan EGP-a obavljeni na materijalima koji su iz EGP-a izvezeni i nakon toga ponovno uvezeni, uz uvjet:
 (a)
 da su ti materijali u cijelosti dobiveni u EGP-u ili su prije izvoza podvrgnuti obradi ili preradi koja nadilazi postupke navedene u članku 6.;
 i
 (b)
 da se carinskim tijelima mogu podnijeti zadovoljavajući dokazi o tome:
 i.
 da je ponovno uvezena roba dobivena obradom ili preradom izvezenih materijala;
 i
 ii.
 da ukupna dodana vrijednost koja je ostvarena izvan EGP-a primjenom odredaba ovog članka nije viša od 10 % cijene proizvoda fco tvornica krajnjeg proizvoda za koji se traži stjecanje statusa proizvoda s podrijetlom.
 4. Za potrebe stavka 3. uvjeti za stjecanje statusa proizvoda s podrijetlom koji su određeni u glavi II. ne primjenjuju se na obradu ili preradu koja je obavljena izvan EGP-a. Međutim, kada je u popisu iz Priloga II. za određivanje statusa podrijetla za krajnji proizvod predviđeno pravilo kojim se određuje maksimalna vrijednost za sve upotrijebljene materijale bez podrijetla, ukupna vrijednost materijala bez podrijetla koji su upotrijebljeni na području predmetne stranke, s ukupnom dodanom vrijednošću ostvarenom izvan EGP-a primjenom odredaba ovog članka, ne smije biti viša od navedenog postotka.
 5. Za potrebe primjene odredaba stavaka 3. i 4. smatra se da ‚ukupna dodana vrijednost’ podrazumijeva sve troškove koji nastanu izvan EGP-a, uključujući i vrijednost materijala koji su ondje ugrađeni.
 6. Odredbe stavaka 3. i 4. ne primjenjuju se na proizvode koji ne ispunjavaju uvjete utvrđene u popisu iz Priloga II. ili na proizvode koji se mogu smatrati dostatno obrađenima ili prerađenima samo ako se primijene opća odstupanja utvrđena u članku 5. stavku 2.
 7. Odredbe stavaka 3. i 4. ne primjenjuju se na proizvode iz poglavlja od 50. do 63. Harmoniziranog sustava.
 8. Svaka obrada ili prerada obuhvaćena ovim člankom koja je obavljena izvan EGP-a obavlja se u skladu s postupcima vanjske prerade ili sličnim postupcima.
 Članak 12.
 Izravni prijevoz
 1. Povlašteno postupanje predviđeno u okviru ovog Sporazuma primjenjuje se isključivo na proizvode koji zadovoljavaju zahtjeve iz ovog Protokola i koji se prevoze izravno u EGP-u ili kroz državno područje zemalja iz članka 3. s kojima se primjenjuje kumulacija. Međutim, proizvodi koji predstavljaju jednu pošiljku mogu se prevoziti i preko drugih područja, pri čemu je, ako to nalažu okolnosti, na tim područjima moguć i njihov pretovar ili privremeno skladištenje, pod uvjetom da ti proizvodi ostaju pod nadzorom carinskih tijela u zemlji provoza ili skladištenja te da nisu podvrgnuti nikakvim postupcima osim istovara, ponovnog utovara ili kakvog drugog postupka koji se obavlja kako bi se očuvali u dobrom stanju.
 Proizvodi s podrijetlom mogu se cjevovodima prevoziti i preko područja koje nije područje EGP-a.
 2. Carinskim tijelima zemlje uvoznice podnose se dokazi o ispunjavanju uvjeta određenih u stavku 1. predočenjem:
 (a)
 jedinstvene prijevozne isprave kojom je obuhvaćen prolazak robe od zemlje izvoznice kroz zemlju provoza; ili
 (b)
 potvrde koju izdaju carinska tijela zemlje provoza:
 i.
 u kojoj se navodi točan opis proizvoda;
 ii.
 u kojoj se navode datumi istovara i ponovnog utovara proizvoda i, kada je to primjenjivo, nazivi brodova ili drugih upotrijebljenih prijevoznih sredstava;
 i
 iii.
 kojom se potvrđuju uvjeti pod kojima su proizvodi ostali u zemlji provoza; ili
 (c)
 u nedostatku navedenog, bilo kakvih isprava koje mogu poslužiti kao dokaz.
 Članak 13.
 Izložbe
 1. Na proizvode s podrijetlom koji su radi izlaganja poslani u zemlju koja nije zemlja iz članka 3. s kojom se primjenjuje kumulacija i koji su nakon izložbe prodani za uvoz u EGP, primjenjuju se pri uvozu povlastice iz odredaba Sporazuma, uz uvjet da se carinskim tijelima podnesu zadovoljavajući dokazi o tome:
 (a)
 da je izvoznik te proizvode poslao iz jedne od ugovornih stranaka u zemlju u kojoj se izložba održava te da ih je tamo izložio;
 (b)
 da je izvoznik te proizvode prodao ili na drugi način prepustio osobi u drugoj ugovornoj stranci;
 (c)
 da su proizvodi poslani za vrijeme izložbe ili neposredno nakon nje u onom stanju u kojem su bili upućeni na izložbu;
 i
 (d)
 da proizvodi, od trenutka kada su poslani na izložbu, nisu upotrijebljeni ni u koju drugu svrhu osim izlaganja na toj izložbi.
 2. Dokaz o podrijetlu izdaje se ili sastavlja u skladu s odredbama glave V. te na uobičajen način podnosi carinskim tijelima zemlje uvoznice. Na dokazu se naznačuje naziv i adresa izložbe. Prema potrebi može se zatražiti dodatna dokumentacija s dokazima o uvjetima pod kojima su proizvodi bili izloženi.
 3. Stavak 1. primjenjuje se na sve trgovačke, industrijske, poljoprivredne ili obrtničke izložbe, sajmove ili slične javne priredbe ili izlaganja koja se ne priređuju u privatne svrhe u prodavaonicama ili poslovnim prostorima radi prodaje stranih proizvoda i tijekom kojih proizvodi ostaju pod carinskim nadzorom.
 GLAVA IV.
 POVRAT ILI IZUZEĆE
 Članak 14.
 Zabrana povrata ili izuzeća od carine
 1. Materijali bez podrijetla koji su upotrijebljeni za proizvodnju proizvoda podrijetlom iz EGP-a ili jedne od zemalja iz članka 3. za koje je dokaz o podrijetlu izdan ili sastavljen u skladu s odredbama glave V. u ugovornim strankama ne podliježu povratu carine ili izuzeću od carine bilo koje vrste.
 2. Zabrana iz stavka 1. primjenjuje se na svaki postupak kojim se predviđa povrat, otpust ili neplaćanje, bilo djelomično ili potpuno, carina ili davanja s istovrsnim učinkom koje se u bilo kojoj ugovornoj stranci primjenjuju na materijale upotrijebljene u proizvodnji, ako se takav povrat, otpust ili neplaćanje, izričito ili u praksi, primjenjuje kada se proizvodi dobiveni od tih materijala izvoze, ali ne i kada se ondje zadržavaju radi domaće upotrebe.
 3. Izvoznik proizvoda na koje se odnosi dokaz o podrijetlu mora u svakom trenutku biti spreman na zahtjev carinskih tijela podnijeti sve potrebne isprave kojima se dokazuje da u vezi s materijalima bez podrijetla, koji su upotrijebljeni u proizvodnji predmetnih proizvoda, nije ostvaren nikakav povrat carine te da su sve carine ili davanja s istovrsnim učinkom koji se primjenjuju na takve materijale doista plaćene.
 4. Odredbe stavaka 1. do 3. također se primjenjuju u odnosu na pakiranje u smislu članka 7. stavka 2., pribor, rezervne dijelove i alate u smislu članka 8. te proizvode u setu u smislu članka 9. ako su takvi proizvodi bez podrijetla.
 5. Odredbe stavaka od 1. do 4. primjenjuju se isključivo u odnosu na materijale one vrste na koju se ovaj Protokol primjenjuje. Nadalje, te odredbe ne isključuju primjenu sustava povrata izvoznih carina na poljoprivredne proizvode koji se pri izvozu primjenjuje u skladu s odredbama Sporazuma.
 GLAVA V.
 DOKAZ O PODRIJETLU
 Članak 15.
 Opći zahtjevi
 1. Proizvodi s podrijetlom pri uvozu u jednu od ugovornih stranaka imaju povlastice iz odredaba ovog Sporazuma nakon podnošenja jednog od sljedećih dokaza o podrijetlu:
 (a)
 potvrde o prometu robe EUR.1, primjerak koje se nalazi u Prilogu III.a;
 (b)
 potvrde o prometu robe EUR-MED, primjerak koje se nalazi u Prilogu III.b;
 (c)
 u slučajevima iz članka 21. stavka 1., izjava, dalje u tekstu ‚izjava o podrijetlu’ ili ‚izjava o podrijetlu EUR-MED’, koju izvoznik izdaje na računu, potvrdi o isporuci ili bilo kojoj drugoj komercijalnoj ispravi u kojoj se opisuju predmetni proizvodi u dovoljnoj mjeri da se mogu prepoznati. Tekstovi izjava o podrijetlu sadržani su u prilozima IV.a i IV.b.
 2. Neovisno o stavku 1. na proizvode s podrijetlom u smislu ovog Protokola u slučajevima predviđenima člankom 26. primjenjuju se povlastice iz odredbi ovog Sporazuma, pri čemu nije potrebno podnijeti ni jedan od dokaza o podrijetlu navedenih u stavku 1.
 Članak 16.
 Postupak izdavanja potvrde o prometu robe EUR.1 ili EUR-MED
 1. Potvrdu o prometu robe EUR.1 ili EUR-MED izdaju carinska tijela zemlje izvoznice na pisani zahtjev koji podnosi izvoznik ili, pod odgovornošću izvoznika, njegov ovlašteni zastupnik.
 2. U tu svrhu izvoznik ili njegov ovlašteni predstavnik ispunjava i obrazac potvrde o prometu robe EUR.1 ili EUR-MED i obrazac zahtjeva, primjerci kojih se nalaze u prilozima III.a i III.b. Ti se obrasci ispunjavaju na jednom od jezika na kojima je sastavljen ovaj Sporazum i u skladu s odredbama nacionalnih zakona zemlje izvoznice. Ako je obrazac pisan rukom, mora biti napisan tintom i tiskanim slovima. Opis proizvoda upisuje se u za to predviđeno polje bez ostavljanja praznih redaka. Ako polje nije do kraja ispunjeno, ispod zadnjeg retka opisa potrebno je povući vodoravnu liniju, a nepopunjeni se dio mora prekrižiti.
 3. Izvoznik koji podnosi zahtjev za izdavanje potvrde o prometu robe EUR.1 ili EUR-MED mora u svakom trenutku biti spreman na zahtjev carinskih tijela zemlje izvoznice u kojoj se izdaje potvrda o prometu robe EUR.1 ili EUR-MED podnijeti sve potrebne isprave kojima se dokazuje da predmetni proizvodi imaju status proizvoda s podrijetlom te da se ispunjavaju svi ostali zahtjevi iz ovog Protokola.
 4. Ne dovodeći u pitanje stavak 5., potvrdu o prometu robe EUR.1 izdaju carinska tijela ugovorne stranke u sljedećim slučajevima:
 —
 ako se predmetni proizvodi mogu smatrati proizvodima podrijetlom iz EGP-a ili iz jedne od zemalja iz članka 3. stavka 1. s kojom se primjenjuje kumulacija, bez primjene kumulacije s materijalima podrijetlom iz zemalja iz članka 3. stavka 2. i ako ispunjavaju druge zahtjeve iz ovog Protokola,
 —
 ako se predmetni proizvodi mogu smatrati proizvodima podrijetlom iz jedne od zemalja iz članka 3. stavka 2. s kojom se primjenjuje kumulacija, bez primjene kumulacije s materijalima podrijetlom iz zemalja iz članka 3. i ako ispunjavaju druge zahtjeve iz ovog Protokola, uz uvjet da je potvrda EUR-MED ili izjava o podrijetlu EUR-MED izdana u zemlji podrijetla.
 5. Potvrdu o prometu robe EUR-MED izdaju carinska tijela ugovorne stranke ako se predmetni proizvodi mogu smatrati proizvodima podrijetlom iz EGP-a ili iz jedne od zemalja iz članka 3. s kojom se primjenjuje kumulacija i ako ispunjavaju druge zahtjeve iz ovog Protokola. i:
 —
 kumulacija se primjenjivala s materijalima podrijetlom iz jedne od zemalja iz članka 3. stavka 2., ili
 —
 proizvodi se mogu upotrebljavati kao materijali u kontekstu kumulacije za proizvodnju proizvoda za izvoz u jednu od zemalja iz članka 3. stavka 2., ili
 —
 proizvodi se mogu ponovno izvoziti iz zemlje u koju se roba šalje u jednu od zemalja iz članka 3. stavka 2.
 6. Potvrda o prometu robe EUR-MED u polju 7. sadržava jednu od sljedećih izjava na engleskom:
 —
 ako je podrijetlo dobiveno primjenom kumulacije s proizvodima podrijetlom iz jedne zemlje ili više zemalja iz članka 3.:
 ‚CUMULATION APPLIED WITH ...’ (name of the country/countries)
 —
 ako je podrijetlo dobiveno bez primjene kumulacije s proizvodima podrijetlom iz jedne zemlje ili više zemalja iz članka 3.:
 ‚NO CUMULATION APPLIED’
 7. Carinska tijela koja izdaju potvrde o prometu robe EUR.1 ili EUR-MED poduzimaju sve korake potrebne kako bi se provjerilo imaju li predmetni proizvodi status proizvoda s podrijetlom te ispunjavaju li se ostali zahtjevi iz ovog Protokola. Ta tijela u tu svrhu imaju pravo zatražiti sve dokaze i obaviti uvid u poslovne knjige izvoznika ili provesti druge provjere koje smatraju primjerenima. Ona također osiguravaju da su obrasci iz stavka 2. propisno ispunjeni. Carinska tijela posebno provjeravaju je li prostor predviđen za opis proizvoda ispunjen na način da se isključi svaka mogućnost neovlaštenog dopisivanja.
 8. Datum izdavanja potvrde o prometu robe EUR.1 ili EUR-MED navodi se u polju 11. potvrde.
 9. Carinska tijela izdaju potvrdu o prometu robe EUR.1 ili EUR-MED i stavljaju je na raspolaganje izvozniku čim se obavi ili osigura stvarni izvoz.
 Članak 17.
 Naknadno izdane potvrde o prometu robe EUR.1 ili EUR-MED
 1. Neovisno o članku 16. stavku 9. potvrda o prometu robe EUR.1 ili EUR-MED može se iznimno izdati nakon izvoza proizvoda na koji se odnosi ako:
 (a)
 u trenutku izvoza nije izdana zbog pogreške, nenamjernog propusta ili posebnih okolnosti;
 ili
 (b)
 se carinskim tijelima pruže zadovoljavajući dokazi o tome da je potvrda o prometu robe EUR.1 ili EUR-MED izdana, ali da pri uvozu nije prihvaćena iz tehničkih razloga.
 2. Neovisno o članku 16. stavku 9. potvrda o prometu EUR-MED može se izdati nakon izvoza proizvoda na koje se odnosi i za koji je u vrijeme izvoza izdana potvrda o prometu EUR.1, uz uvjet da se carinskim tijelima pruže zadovoljavajući dokazi o tome da su uvjeti iz članka 16. stavka 5. zadovoljeni.
 3. Radi provedbe stavka 1. i stavka 2. izvoznik u svojem zahtjevu mora naznačiti mjesto i datum izvoza proizvoda na koje se potvrda o prometu robe EUR.1 ili EUR-MED odnosi te mora navesti razloge za svoj zahtjev.
 4. Carinska tijela mogu naknadno izdati potvrdu o prometu robe EUR.1 ili EUR-MED tek nakon što provjere odgovaraju li podaci navedeni u izvoznikovu zahtjevu podacima iz odgovarajućeg spisa.
 5. Naknadno izdane potvrde o prometu robe EUR.1 ili EUR-MED sadržavaju sljedeću zabilješku na engleskom jeziku:
 ‚ISSUED RETROSPECTIVELY’
 Potvrde o prometu robe EUR-MED izdane naknadno primjenom stavka 2. sadržavaju sljedeću zabilješku na engleskom jeziku:
 ISSUED RETROSPECTIVELY (Original EUR.1 No ...(date and place of issue)
 6. Zabilješka iz stavka 5. unosi se u polje 7. potvrde o prometu robe EUR.1. ili EUR-MED.
 Članak 18.
 Izdavanje duplikata potvrde o prometu robe EUR.1 ili EUR-MED
 1. U slučaju krađe, gubitka ili uništenja potvrde o prometu robe EUR.1 ili EUR-MED izvoznik carinskim tijelima koja su je izdala može podnijeti zahtjev za izdavanje duplikata na temelju izvoznih isprava koje se nalaze u njihovu posjedu.
 2. Tako izdan duplikat sadržava sljedeću zabilješku na engleskom jeziku:
 ‚DUPLICATE’
 3. Zabilješka iz stavka 2. unosi se u polje 7. duplikata potvrde o prometu robe EUR.1. ili EUR-MED.
 4. Duplikat, na kojem je naznačen datum izdavanja izvorne potvrde o prometu robe EUR.1 ili EUR-MED, stupa na snagu tog datuma.
 Članak 19.
 Izdavanje potvrda o prometu robe EUR.1 ili EUR-MED na temelju prethodno izdanog ili sastavljenog dokaza o podrijetlu
 Kada se proizvodi s podrijetlom stavljaju pod nadzor određene carinske službe u ugovornim strankama, izvorni dokaz o podrijetlu može zamijeniti jedna ili više potvrda o prometu robe EUR.1 ili EUR-MED radi slanja svih ili nekih od predmetnih proizvoda na druga mjesta u EGP-u. Takvu zamjensku potvrdu (potvrde) o prometu robe EUR.1 ili EUR-MED izdaje carinska služba pod čiji su nadzor stavljeni ti proizvodi.
 Članak 20.
 Odvojeno računovodstveno iskazivanje
 1. Ako nastanu bitni troškovi ili materijalne teškoće pri čuvanju odvojenih zaliha istovjetnih i međusobno zamjenjivih materijala s podrijetlom i materijala bez podrijetla, carinska tijela mogu, na pisani zahtjev zainteresiranih stranaka, odobriti upotrebu metode tzv. ‚odvojenog računovodstvenog iskazivanja’ (u daljnjem tekstu ‚metoda’) za upravljanje tim zalihama.
 2. Metodom se mora osigurati da u određenom referentnom razdoblju broj dobivenih proizvoda koji se mogu smatrati proizvodima ‚s podrijetlom’ bude jednak broju proizvoda koji bi se dobio da su zalihe bile fizički odvojene.
 3. Carinska tijela mogu odrediti da se odobrenje iz stavka 1. dodijeli pod uvjetima koji se smatraju prikladnima.
 4. Metoda se primjenjuje i njezina se primjena bilježi u skladu s opće prihvaćenim računovodstvenim načelima koja se primjenjuju u zemlji u kojoj je proizvod proizveden.
 5. Korisnik metode može izdati ili zatražiti potvrde o podrijetlu, ovisno o slučaju, za količinu proizvoda koji se mogu smatrati proizvodima s podrijetlom. Korisnik na zahtjev carinskih tijela dostavlja izjavu o tome kako se upravljalo tim količinama.
 6. Carinska tijela nadziru upotrebu odobrenja i mogu ga povući kad god se korisnik njime na bilo koji način neispravno koristi ili ako ne ispunjava bilo koji od drugih uvjeta utvrđenih ovim Protokolom.
 Članak 21.
 Uvjeti za sastavljanje izjave o podrijetlu ili izjave o podrijetlu EUR-MED
 1. Izjavu o podrijetlu ili izjavu o podrijetlu EUR-MED kako je navedena u članku 15. stavku 1. točki (c) može sastaviti:
 (a)
 ovlašteni izvoznik u smislu članka 22.;
 ili
 (b)
 bilo koji izvoznik za bilo koju pošiljku koja se sastoji od jednog ili više paketa koji sadržavaju proizvode s podrijetlom, čija ukupna vrijednost nije viša od 6 000 EUR.
 2. Ne dovodeći u pitanje stavak 3., izjava o podrijetlu može se sastaviti u sljedećim slučajevima:
 —
 ako se predmetni proizvodi mogu smatrati proizvodima podrijetlom iz EGP-a ili iz jedne od zemalja iz članka 3. stavka 1. s kojom se primjenjuje kumulacija, bez primjene kumulacije s materijalima podrijetlom iz zemalja iz članka 3. stavka 2. i ako ispunjavaju druge zahtjeve iz ovog Protokola;
 —
 ako se predmetni proizvodi mogu smatrati proizvodima podrijetlom iz jedne od zemalja iz članka 3. stavka 2. s kojom se primjenjuje kumulacija, bez primjene kumulacije s materijalima podrijetlom iz zemalja iz članka 3. i ako ispunjavaju druge zahtjeve iz ovog Protokola, uz uvjet da je potvrda EUR-MED ili izjava o podrijetlu EUR-MED izdana u zemlji podrijetla.
 3. Izjavu o podrijetlu EUR-MED može se sastaviti ako se predmetni proizvodi mogu smatrati proizvodima podrijetlom iz EGP-a ili iz jedne od zemalja iz članka 3. s kojom se primjenjuje kumulacija i ako ispunjavaju druge zahtjeve iz ovog Protokola i:
 —
 kumulacija se primjenjivala s proizvodima podrijetlom iz jedne od zemalja iz članka 3. stavka 2.; ili
 —
 proizvodi se mogu upotrebljavati kao proizvodi u kontekstu kumulacije za proizvodnju proizvoda za izvoz u jednu od zemalja iz članka 3. stavka 2.;
 ili
 —
 proizvodi se mogu ponovno izvoziti iz zemlje u koju se roba šalje u jednu od zemalja iz članka 3. stavka 2.
 4. Izjava o podrijetlu EUR-MED sadržava jednu od sljedećih izjava na engleskom:
 —
 ako je podrijetlo dobiveno primjenom kumulacije s proizvodima podrijetlom iz jedne ili više zemalja iz članka 3.:
 ‚CUMULATION APPLIED WITH ...’ (name of the country/countries)
 —
 ako je podrijetlo dobiveno bez primjene kumulacije s proizvodima podrijetlom iz jedne ili više zemalja iz članka 3.:
 ‚NO CUMULATION APPLIED’
 5. Izvoznik koji sastavlja izjavu o podrijetlu ili izjavu o podrijetlu EUR-MED mora u svakom trenutku biti spreman na zahtjev carinskih tijela zemlje izvoznice podnijeti sve odgovarajuće isprave kojima se dokazuje da predmetni proizvodi imaju status proizvoda s podrijetlom te da se ispunjavaju ostali zahtjevi ovog Protokola.
 6. Izjavu o podrijetlu ili izjavu o podrijetlu EUR-MED izvoznik sastavlja tako što na računu, dostavnici ili drugoj komercijalnoj ispravi otipka ili otisne u pečatnom ili tiskanom obliku izjavu čiji se tekst navodi u prilozima IV.a i IV.b, pri čemu je dužan upotrijebiti jednu od jezičnih verzija određenih u tim prilozima, a u skladu s odredbama nacionalnog prava zemlje izvoznice. Ako je izjava pisana rukom, mora biti napisana tintom i tiskanim slovima.
 7. Izjave o podrijetlu ili izjave o podrijetlu EUR-MED moraju imati izvorni vlastoručni potpis izvoznika. Međutim, ovlašteni izvoznik u smislu članka 22. ne mora potpisivati takvu izjavu uz uvjet da se carinskim tijelima zemlje izvoznice u pisanom obliku obveže da će preuzeti punu odgovornost za svaku izjavu o podrijetlu u kojoj se navodi kao osoba koja ju je vlastoručno potpisala.
 8. Izjavu o podrijetlu ili izjavu o podrijetlu EUR-MED može sastaviti izvoznik u trenutku izvoza proizvoda na koje se odnosi ili nakon izvoza, uz uvjet da se u zemlju uvoznicu dostavi najkasnije dvije godine od uvoza proizvoda na koje se odnosi.
 Članak 22.
 Ovlašteni izvoznik
 1. Carinska tijela zemlje izvoznice mogu ovlastiti bilo kojeg izvoznika (u daljnjem tekstu ‚ovlašteni izvoznik’) koji često šalje pošiljke proizvoda u skladu s ovim Sporazumom za davanje izjava o podrijetlu ili izjava o podrijetlu EUR-MED bez obzira na vrijednost predmetnih proizvoda. Izvoznik koji podnosi zahtjev za takvo ovlaštenje mora carinskim tijelima dati sva zadovoljavajuća jamstva koja su potrebna za potvrđivanje da njegovi proizvodi imaju status proizvoda s podrijetlom te da se ispunjavaju ostali zahtjevi ovog Protokola.
 2. Carinska tijela mogu odobriti status ovlaštenog izvoznika podložno bilo kojim uvjetima koje smatraju primjerenima.
 3. Carinska tijela ovlaštenom izvozniku dodjeljuju broj carinskog ovlaštenja koji se navodi u izjavi o podrijetlu ili izjavi o podrijetlu EUR-MED.
 4. Carinska tijela nadziru upotrebu ovlaštenja ovlaštenog izvoznika.
 5. Carinska tijela mogu u svakom trenutku povući ovlaštenje. Carinska tijela to čine ako ovlašteni izvoznik prestane davati jamstva iz stavka 1., ako više ne ispunjava uvjete iz stavka 2. ili na neki drugi način nepravilno koristi ovlaštenje.
 Članak 23.
 Valjanost dokaza o podrijetlu
 1. Dokaz o podrijetlu vrijedi četiri mjeseca od dana izdavanja u zemlji izvoznici i u tom se roku podnosi carinskim tijelima zemlje uvoznice.
 2. Dokazi o podrijetlu koji se podnose carinskim tijelima zemlje uvoznice nakon isteka roka za podnošenje iz stavka 1. mogu se prihvatiti radi primjene povlaštenog postupanja kada je do nepodnošenja tih dokumenata unutar roka došlo zbog izvanrednih okolnosti.
 3. U ostalim slučajevima zakašnjelog podnošenja carinska tijela zemlje uvoznice mogu prihvatiti dokaze o podrijetlu kada su proizvodi podneseni prije isteka navedenog roka.
 Članak 24.
 Podnošenje dokaza o podrijetlu
 Dokazi o podrijetlu podnose se carinskim tijelima zemlje uvoznice u skladu s postupcima koji se primjenjuju u toj zemlji. Carinska tijela mogu zahtijevati prijevod dokaza o podrijetlu, a mogu zahtijevati i da uz uvoznu deklaraciju bude priložena i izjava uvoznika o tome da proizvodi ispunjavaju uvjete koji su potrebni za provedbu ovog Sporazuma.
 Članak 25.
 Uvoz u djelomičnim pošiljkama
 U slučajevima kada se na zahtjev uvoznika i uz uvjete koje određuju carinska tijela zemlje uvoznice u djelomičnim pošiljkama uvoze rastavljeni ili nesastavljeni proizvodi u smislu Općeg pravila 2. točke (a) Harmoniziranog sustava, koji spadaju u odjeljke XVI. i XVII. ili tarifne brojeve 7308. i 9406. Harmoniziranog sustava, carinskim se tijelima pri uvozu prve pošiljke za te proizvode podnosi samo jedan dokaz o podrijetlu.
 Članak 26.
 Izuzeća od dokazivanja podrijetla
 1. Proizvodi koje u malim paketima pojedinac šalje pojedincu ili koji čine osobnu prtljagu putnika prihvaćaju se kao proizvodi s podrijetlom bez potrebe podnošenja dokaza o podrijetlu, uz uvjet da takvi proizvodi nisu uvezeni u trgovačke svrhe, da su deklarirani kao proizvodi koji ispunjavaju zahtjeve ovog Protokola i da nema sumnje u istinitost takve izjave. U slučaju proizvoda koji su poslani poštom ta se izjava može unijeti u carinsku deklaraciju CN22/CN23 ili na list papira koji se prilaže toj ispravi.
 2. Uvoz koji je povremen i koji se isključivo odnosi na proizvode za osobnu upotrebu primatelja ili putnika ili njihovih obitelji ne smatra se uvozom u trgovinske svrhe ako je iz prirode i količine proizvoda očito da nisu namijenjeni u komercijalne svrhe.
 3. Nadalje, ukupna vrijednost tih proizvoda ne smije biti viša od 500 EUR-a u slučaju malih paketa ili 1 200 EUR u slučaju proizvoda koji čine dio osobne prtljage putnika.
 Članak 27.
 Izjave dobavljača
 1. Kada se kod jedne od ugovornih stranaka izdaje potvrda o prometu robe EUR.1 ili kada se sastavlja izjava o podrijetlu za proizvode s podrijetlom u čijoj je proizvodnji upotrijebljena roba iz drugih ugovornih stranaka, a koja je prošla obradu ili preradu u EGP-u i koja nije dobila povlašteni status proizvoda s podrijetlom, uzima se u obzir izjava dobavljača izdana za ovu robu u skladu s ovim člankom.
 2. Izjava dobavljača iz stavka 1. služi kao dokaz da je predmetna roba prošla obradu ili preradu u EGP-u u svrhu utvrđivanja mogu li se proizvodi, u čijoj je proizvodnji upotrijebljena ta roba, smatrati proizvodima podrijetlom iz EGP-a te mogu li ispunjavati druge uvjete ovog Protokola.
 3. Dobavljač sastavlja za svaku pošiljku robe, osim u slučajevima predviđenim stavkom 4., zasebnu izjavu dobavljača u obliku propisanom u Prilogu V. na komadu papira priloženom uz račun, dostavnicu ili bilo koju drugu komercijalnu ispravu koja predmetnu robu opisuje dovoljno podrobno da bi se mogla jasno prepoznati.
 4. Kada dobavljač redovito opskrbljuje određenog klijenta robom, za čiju se obradu ili preradu u EGP-u očekuje da dulje vremensko razdoblje ostane stalna, on može pružiti jedinstvenu izjavu dobavljača kako bi se obuhvatile naknadne pošiljke te robe, u daljnjem tekstu ‚dugoročna izjava dobavljača’.
 Dugoročna izjava dobavljača može uobičajeno vrijediti do godinu dana od dana sastavljanja izjave. Carinska tijela zemlje u kojoj se sastavlja izjava određuju uvjete pod kojima se mogu upotrijebiti dulja razdoblja.
 Dobavljač sastavlja dugoročnu izjavu u obliku propisanom u Prilogu VI. te opisuje predmetnu robu dovoljno podrobno da bi se mogla prepoznati. Izjava se dostavlja predmetnom klijentu prije dostave prve pošiljke robe obuhvaćene tom izjavom ili zajedno s prvom pošiljkom.
 Dobavljač odmah obavješćuje svog klijenta ako dugoročna izjava dobavljača više nije primjenjiva na isporučenu robu.
 5. Izjava dobavljača iz stavaka 3. i 4. otipkana je ili tiskana na jednom od jezika na kojem je sastavljen Sporazum u skladu s odredbama nacionalnih zakona zemlje u kojoj je sastavljena te na sebi ima rukom pisani izvorni potpis dobavljača. Izjava također može biti pisana rukom; u takvim slučajevima napisana je tintom i tiskanim slovima.
 6. Dobavljač koji sastavlja izjavu mora biti spreman u bilo kojem trenutku na zahtjev carinskih tijela zemlje u kojoj se izjava sastavlja podnijeti svu pripadajuću dokumentaciju kojom se dokazuje da su navodi na izjavi točni.
 Članak 28.
 Dokazne isprave
 Isprave navedene u članku 16. stavku 3. i članku 21. stavku 5. te članku 27. stavku 6. koje se upotrebljavaju u svrhu dokazivanja da se proizvodi obuhvaćeni potvrdom o prometu robe EUR.1 ili EUR-MED ili izjavom o podrijetlu ili izjavom o podrijetlu EUR-MED mogu smatrati proizvodima podrijetlom iz zemalja iz članka 3. i da ispunjavaju ostale zahtjeve ovog Protokola te da su navodi u izjavi dobavljača točni, mogu se sastojati, među ostalim, od sljedećeg:
 (a)
 izravnih dokaza o postupcima koje je izvoznik ili dobavljač poduzeo da bi se dobila predmetna roba i koji se nalaze, primjerice, u njegovoj računovodstvenoj ili knjigovodstvenoj evidenciji;
 (b)
 isprava kojima se za upotrijebljene materijale dokazuje status proizvoda s podrijetlom, a koje su izdane ili sastavljene u ugovornoj stranci gdje se te isprave upotrebljavaju u skladu s nacionalnim pravom;
 (c)
 isprave kojima se dokazuje obrada ili prerada materijala u EGP-u, a koje su izdane ili sastavljene u ugovornoj stranci gdje se te isprave upotrebljavaju u skladu s nacionalnim pravom;
 (d)
 potvrde o prometu EUR.1 ili EUR-MED ili izjave o podrijetlu ili izjave o podrijetlu EUR-MED kojima se dokazuje podrijetlo korištenih materijala, izdane ili sastavljene u ugovornim strankama u skladu s Protokolom, ili u jednoj od zemalja iz članka 3. u skladu s pravilima o podrijetlu koji su jednaki pravilima Protokola;
 (e)
 izjave dobavljača, sastavljene u ugovornim strankama u skladu s ovim Protokolom, koje dokazuju obradu ili preradu upotrijebljenog materijala u EGP-u;
 (f)
 odgovarajućih dokaza koji se odnose na obradu ili preradu obavljenu izvan EGP-a primjenom članka 11., koji dokazuju da su uvjeti tog članka zadovoljeni.
 Članak 29.
 Čuvanje dokaza o podrijetlu, izjava dobavljača i dokaznih isprava
 1. Izvoznik koji zahtijeva izdavanje potvrde o prometu robe EUR.1 ili EUR-MED obvezan je čuvati isprave iz članka 16. stavka 3. najmanje tri godine.
 2. Izvoznik koji sastavlja izjavu o podrijetlu ili izjavu o podrijetlu EUR-MED obvezan je najmanje tri godine čuvati preslik navedene izjave o podrijetlu te isprave iz članka 21. stavka 5.
 3. Dobavljač koji sastavlja izjavu dobavljača obvezan je u razdoblju od najmanje tri godine čuvati preslike izjave i računa, dostavnica ili drugih komercijalnih isprava kojima je ova izjava priložena, kao i isprave iz članka 27. stavka 6.
 Dobavljač koji sastavlja dugoročnu izjavu dobavljača obvezan je najmanje tri godine čuvati preslike izjave i svih računa, dostavnica ili drugih komercijalnih isprava koje se odnose na robu obuhvaćenu izjavom koja je poslana predmetnom klijentu, kao i isprave iz članka 27. stavka 6. To razdoblje počinje od datuma isteka valjanosti dugoročne izjave dobavljača.
 4. Carinska tijela zemlje izvoznice koja izdaju potvrdu o prometu robe EUR.1 ili EUR-MED dužna su čuvati zahtjev iz članka 16. stavka 2. u razdoblju od najmanje tri godine.
 5. Carinska tijela zemlje uvoznice obvezna su najmanje tri godine čuvati potvrde o prometu robe EUR.1 ili EUR-MED i izjave o podrijetlu te izjave o podrijetlu EUR-MED koje su im podnesene.
 Članak 30.
 Nepodudarnosti i formalne greške
 1. Otkriće neznatnih odstupanja između navoda navedenih u dokazu o podrijetlu i onih u ispravama koje su podnesene carinskoj službi radi obavljanja službenog postupka za uvoz proizvoda ne čini dokaz o podrijetlu ipso facto ništavim ako se uredno utvrdi da ta isprava doista odgovara podnesenim proizvodima.
 2. Očite formalne pogreške, kao što su strojopisne pogreške na dokazu o podrijetlu, ne bi smjele biti razlog za odbacivanje te isprave ako te pogreške nisu takve da bi stvorile sumnju u pogledu točnosti navoda u toj ispravi.
 Članak 31.
 Iznosi iskazani u eurima
 1. Za primjenu odredaba članka 21. stavka 1. točke (b) i članka 26. stavka 3. u slučajevima u kojima su proizvodi fakturirani u valuti koja nije euro, svaka predmetna zemlja jednom godišnje utvrđuje iznose u nacionalnim valutama država članica Europske unije i zemalja iz članka 3. koji predstavljaju protuvrijednost iznosa iskazanih u eurima.
 2. Pošiljka uživa pogodnosti odredbi članka 21. stavka 1. točke (b) ili članka 26. stavka 3. pozivanjem na valutu u kojoj je račun sastavljen u skladu s iznosom koji je odredila dotična zemlja.
 3. Iznosi koji se upotrebljavaju u bilo kojoj nacionalnoj valuti protuvrijednost su te nacionalne valute iznosa izraženih u eurima na prvi radni dan listopada svake godine. Ti se iznosi prosljeđuju Europskoj komisiji do 15. listopada, a primjenjuju se od 1. siječnja sljedeće godine. Europska komisija obavješćuje sve dotične zemlje o odgovarajućim iznosima.
 4. Zemlja može zaokružiti iznos na više ili niže nakon pretvaranja iznosa izraženoga u eurima u nacionalnu valutu. Takav zaokruženi iznos ne smije odstupati od iznosa koji je dobiven konverzijom za više od 5 %. Zemlja može zadržati nepromijenjenu protuvrijednost u nacionalnoj valuti iznosa izraženoga u eurima ako u trenutku godišnjeg usklađivanja predviđenog u stavku 3. pretvaranje tog iznosa prije zaokruživanja za ishod ima povećanje od manje od 15 % u protuvrijednosti u nacionalnoj valuti. Protuvrijednost se u nacionalnoj valuti može zadržati nepromijenjenom ako bi pretvaranje za ishod imalo smanjenje te protuvrijednosti.
 5. Zajednički odbor EGP-a preispituje iznose u eurima na zahtjev ugovorne stranke. Pri preispitivanju Zajednički odbor EGP-a u obzir uzima poželjnost očuvanja realnog učinka predmetnih ograničenja. U tu svrhu može odlučiti o izmjeni iznosa izraženih u eurima.
 GLAVA VI.
 ORGANIZACIJA UPRAVNE SURADNJE
 Članak 32.
 Upravna suradnja
 1. Carinska tijela ugovornih stranaka jedna drugima preko Europske komisije dostavljaju ogledne otiske pečata koje u svojim uredima upotrebljavaju za izdavanje potvrda o prometu robe EUR.1 i EUR-MED te adrese carinskih tijela koja su nadležna za provjeru tih potvrda, izjava o podrijetlu, izjava o podrijetlu EUR-MED i izjava dobavljača.
 2. Kako bi osigurale pravilnu primjenu ovog Protokola, ugovorne stranke putem svojih nadležnih carinskih tijela jedna drugoj pomažu u provjeri vjerodostojnosti potvrda o prometu robe EUR.1 i EUR-MED, izjava o podrijetlu, izjava o podrijetlu EUR-MED, izjava dobavljača te točnosti navoda sadržanih u tim ispravama.
 Članak 33.
 Provjera dokaza o podrijetlu
 1. Naknadna se provjera dokaza o podrijetlu obavlja nasumičnim odabirom ili kad god carinska tijela zemlje uvoznice imaju osnovane razloge za sumnju u vjerodostojnost tih isprava, u to da su predmetni proizvodi s podrijetlom ili u ispunjavanje ostalih zahtjeva ovog Protokola.
 2. Za potrebe provedbe stavka 1. carinska tijela zemlje uvoznice carinskim tijelima zemlje izvoznice vraćaju potvrdu o prometu robe EUR.1 ili EUR-MED i račun, ako je podnesen, izjavu o podrijetlu ili izjavu o podrijetlu EUR-MED ili preslik tih isprava uz navođenje, prema potrebi, razloga za zahtjev za provjeru. Sve isprave i podaci koji su dobiveni, a iz kojih se može zaključiti da su podaci o dokazu podrijetla netočni prosljeđuju se kao dokaz uz zahtjev za provjeru.
 3. Provjeru provode carinska tijela zemlje izvoznice. Ta tijela u tu svrhu imaju pravo zatražiti sve dokaze i obaviti uvid u poslovne knjige izvoznika ili provesti druge provjere koje smatraju primjerenima.
 4. Ako carinska tijela u zemlji uvoznici odluče obustaviti odobrenje povlaštenog postupanja za proizvode dok se čekaju rezultati provjere, ona su uvozniku dužna ponuditi otpuštanje proizvoda podložno mjerama opreza za koje prosude da su potrebne.
 5. Carinska tijela koja zahtijevaju potvrdu obavješćuju se o rezultatima što je prije moguće. Nalazi jasno pokazuju jesu li isprave vjerodostojne i može li se smatrati da su predmetni proizvodi podrijetlom iz EGP-a ili jedne od zemalja iz članka 3. te da zadovoljavaju druge uvjete ovog Protokola.
 6. Ako se u slučaju opravdane sumnje ne dobije nikakav odgovor u roku od 10 mjeseci od datuma zahtjeva za provjeru ili ako odgovor ne sadržava dostatne podatke za utvrđivanje vjerodostojnosti predmetne isprave ili stvarnog podrijetla proizvoda, carinska tijela koja su podnijela zahtjev, osim u slučaju izvanrednih okolnosti, odbijaju pravo na povlašteno postupanje.
 Članak 34.
 Provjera izjave dobavljača
 1. Naknadna se provjera izjave dobavljača ili dugoročne izjave dobavljača može provoditi nasumičnim odabirom ili kad god carinska tijela zemlje gdje se takve izjave uzimaju u obzir za izdavanje potvrde o prometu robe EUR.1 ili EUR-MED ili izdavanje izjave o podrijetlu ili izjave o podrijetlu EUR-MED imaju osnovane razloge za sumnju u vjerodostojnost te isprave ili u točnost informacija navedenih u toj ispravi.
 2. Za potrebe primjene stavka 1. carinska tijela zemlje iz stavka 1. vraćaju carinskim tijelima zemlje gdje je izjava sastavljena izjavu dobavljača i račun (račune), dostavnicu (dostavnice) ili drugu (druge) komercijalnu ispravu (komercijalne isprave) koji se odnose na robu obuhvaćenu ovom izjavom te navode, kad god je to prikladno, razloge sadržaja ili oblika upita.
 Uz zahtjev za naknadnu provjeru šalju se sve dobivene isprave i informacije koje upućuju na to da su navodi u izjavi dobavljača netočni.
 3. Provjeru provode carinska tijela zemlje u kojoj je sastavljena izjava dobavljača. Zbog toga ta carinska tijela imaju pravo zatražiti sve potrebne dokaze i obaviti potreban uvid u poslovne knjige dobavljača ili provesti druge provjere koje smatraju primjerenima.
 4. Carinska tijela koja zahtijevaju potvrdu obavješćuju se o rezultatima što je prije moguće. Nalazima se treba jasno navesti jesu li podaci u izjavi dobavljača točni te omogućiti carinskim tijelima da utvrde može li se i u kojoj mjeri izjava dobavljača uzeti u obzir za izdavanje potvrde o prometu EUR.1 ili EUR-MED ili sastavljanje izjave o podrijetlu ili izjave o podrijetlu EUR-MED.
 Članak 35.
 Rješavanje sporova
 U slučajevima u kojima nastanu sporovi u odnosu na postupke provjere iz članaka 33. i 34. koje carinska tijela koja su zahtijevala provjeru i carinska tijela odgovorna za obavljanje te provjere ne mogu riješiti ili ako ona postave pitanje tumačenja ovog Protokola, takvi se sporovi upućuju na rješavanje Zajedničkom odboru EGP-a.
 U svim slučajevima rješavanje sporova između uvoznika i carinskih tijela zemlje uvoznice provodi se prema zakonodavstvu te zemlje.
 Članak 36.
 Sankcije
 Sankcije se izriču svakoj osobi koja sastavi ili prouzroči sastavljanje isprave koja sadržava netočne podatke radi ostvarivanja povlaštenog postupanja za proizvode.
 Članak 37.
 Slobodne zone
 1. Ugovorne stranke poduzimaju sve potrebne mjere kako bi osigurale da proizvodi kojima se trguje pod pokrićem dokaza o podrijetlu, a koji tijekom prijevoza borave u slobodnoj zoni na njihovu području, ne budu zamijenjeni drugom robom te da ne budu podvrgnuti nikakvu drugom rukovanju osim uobičajenim postupcima kojima se nastoji spriječiti njihovo propadanje.
 2. Odstupajući od stavka 1., kada su proizvodi podrijetlom iz EGP-a uvezeni u slobodnu zonu pod pokrićem dokaza o podrijetlu i podvrgnuti obradi ili preradi, predmetna su nadležna tijela dužna na zahtjev izvoznika izdati novu potvrdu o prometu robe EUR.1 ili EUR-MED ako je primijenjena obrada ili prerada u skladu s odredbama ovog Protokola.
 GLAVA VII.
 CEUTA I MELILLA
 Članak 38.
 Primjena Protokola
 1. Pojam ‚EGP’ iz ovog Protokola ne obuhvaća Ceutu i Melillu. Pojam ‚proizvodi podrijetlom iz EGP-a’ ne obuhvaća proizvode podrijetlom iz Ceute i Melille.
 2. Za potrebe primjene Protokola 49. u pogledu proizvoda podrijetlom iz Ceute i Melille, ovaj Protokol primjenjuje se mutatis mutandis podložno posebnim uvjetima navedenima u članku 39.
 Članak 39.
 Posebni uvjeti
 1. Uz uvjet da su izravno prevezeni u skladu s člankom 12. smatraju se:
 1.
 proizvodima podrijetlom iz Ceute i Melille:
 (a)
 proizvodi dobiveni u cijelosti u Ceuti i Melilli;
 (b)
 proizvodi dobiveni u Ceuti i Melilli pri čijoj su izradi upotrijebljeni proizvodi različiti od proizvoda navedenih u točki (a), uz uvjet da su:
 i.
 ti proizvodi podvrgnuti dostatnoj obradi ili preradi u smislu članka 5.;
 ili
 ii.
 ti proizvodi podrijetlom iz EGP-a, uz uvjet da su podvrgnuti obradi ili preradi koja nadilazi postupke iz članka 6.;
 2.
 proizvodima podrijetlom iz EGP-a:
 (a)
 proizvodi u cijelosti dobiveni u EGP-u;
 (b)
 proizvodi dobiveni u EGP-u u čijoj su proizvodnji upotrijebljeni proizvodi različiti od proizvoda navedenih u točki (a), uz uvjet da su:
 i.
 ti proizvodi podvrgnuti dostatnoj obradi ili preradi u smislu članka 5.;
 ili
 ii.
 ti proizvodi podrijetlom iz Ceute i Melille ili EGP-a, uz uvjet da su podvrgnuti obradi ili preradi koja nadilazi postupke iz članka 6.
 2. Ceuta i Melilla smatraju se jedinstvenim područjem.
 3. Izvoznik ili njegov ovlašteni predstavnik u polje 2. na potvrdi o prometu robe EUR.1 ili EUR-MED ili u izjavi o podrijetlu ili izjavi o podrijetlu EUR-MED navodi ‚EGP’ i ‚Ceuta i Melilla’. Povrh toga, u slučaju proizvoda podrijetlom iz Ceute i Melille, tu činjenicu navodi u polju 4. na potvrdi o prometu robe EUR.1 ili EUR-MED ili u izjavi o podrijetlu ili izjavi o podrijetlu EUR-MED.
 4. Za primjenu ovog Protokola u Ceuti i Melilli odgovorna su španjolska carinska tijela.
 PRILOG I.
 Uvodne napomene uz popis u Prilogu II.
 Vidjeti Prilog I. Dodatku I. Regionalnoj konvenciji o paneuromediteranskim povlaštenim pravilima podrijetla
 Sva upućivanja na ‚taj Dodatak’ u napomeni 1. i 3.1. Priloga I. Dodatku I. Regionalnoj konvenciji o paneuromediteranskim povlaštenim pravilima podrijetla tumače se kao upućivanja na ‚taj Protokol’.
 PRILOG II.
 Popis prerada ili obrada koje je potrebno obaviti na materijalima bez podrijetla kako bi dobiveni proizvod stekao status proizvoda s podrijetlom
 Vidjeti Prilog II. Dodatku I. Regionalnoj konvenciji o paneuromediteranskim povlaštenim pravilima podrijetla.
 PRILOG III.a
 Ogledni primjerci potvrde o prometu robe EUR.1 i zahtjev za potvrdu o prometu robe EUR.1
 Vidjeti Prilog III.a Dodatku I. Regionalnoj konvenciji o paneuromediteranskim povlaštenim pravilima podrijetla.
 PRILOG III.b
 Ogledni primjerci potvrde o prometu robe EUR-MED i zahtjev za potvrdu o prometu robe EUR-MED
 Vidjeti Prilog III.b Dodatku I. Regionalnoj konvenciji o paneuromediteranskim povlaštenim pravilima podrijetla.
 PRILOG IV.a
 Tekst izjave o podrijetlu
 Vidjeti Prilog IV.a Dodatku I. Regionalnoj konvenciji o paneuromediteranskim povlaštenim pravilima podrijetla.
 PRILOG IV.b
 Tekst izjave o podrijetlu EUR-MED
 Vidjeti Prilog IV.b Dodatku I. Regionalnoj konvenciji o paneuromediteranskim povlaštenim pravilima podrijetla.
 PRILOG V.
 Izjava dobavljača
 Izjava dobavljača, čiji je tekst dolje naveden, mora se izdati u skladu s bilješkama. Međutim, bilješke nije potrebno ponovno navoditi.
 Tekst slike
 IZJAVA DOBAVLJAČA
 za robu koja je obrađena ili prerađena u EGP-u bez dobivanja povlaštenog statusa podrijetla
 Ja, dolje potpisani dobavljač robe koja je obuhvaćena priloženom ispravom, izjavljujem:
 1. Sljedeći su materijali, koji nisu podrijetlom iz EGP-a, uporabljeni u EGP-u za izradu te robe:
 Opis dostavljene robe (1)
 Opis uporabljenih materijala bez podrijetla
 Tarifni broj uporabljenih materijala bez podrijetla (2)
 Vrijednost uporabljenih materijala bez podrijetla (2) (3)
 Ukupno
 2. Svi drugi materijali, uporabljeni za izradu te robe u EGP-u, imaju podrijetlo iz EGP-a.
 3. Dolje navedena roba podvrgnuta je obradi ili preradi izvan EGP-a u skladu s člankom 11. Protokola 4. uz Sporazum te je tamo pridobila sljedeću ukupno dodanu vrijednost:
 Opis dostavljene robe
 Ukupna dodana vrijednost pridobivena izvan EGP-a (4)
 (Mjesto i datum)
 (Adresa i potpis dobavljača: pokraj toga mora biti čitljivo navedeno ime osobe koja potpisuje izjavu)
 Tekst slike
 (1) Kada se račun, dostavnica ili kakva druga komercijalna isprava, kojima je ta izjava priložena, odnosi na različite vrste robe, ili na robu koja ne uključuje materijale bez podrijetla u jednakom opsegu, njih dobavljač mora jasno razlikovati.
 Primjer:
 Isprava se odnosi na različite modele elektromotora iz tarifnog broja 8501, uporabljene pri izradi perilica iz tarifnog broja 8450. Priroda i vrijednost materijala bez podrijetla uporabljenih pri izradi tili motora razlikuju se od modela do modela. Zato se modeli u prvom stupcu moraju navesti tako da ih se može razlikovati, a napomene u drugim stupcima treba navesti za svaki model posebno kako bi proizvođač perilica mogao pravilno ocijeniti status podrijetla njegovih proizvoda ovisno o modelu elektromotora kojim se koristi.
 (2) Zahtijevane napomene u ovim stupcima navode se po potrebi.
 Primjer:
 Proizvođač žice od čelika iz tarifnog broja 7217 koji ga je proizveo od željeznih šipki bez podrijetla treba navesti u drugome stupcu ,šipke od željeza’. Ako se ta žica koristi pri izradi stroja, za koji pravilo ograničava uporabu svih materijala bez podrijetla na određen postotak vrijednosti, tada je potrebno u trećem stupcu navesti vrijednost sipki bez podrijetla.
 Pravilo za odjeću iz ex Poglavlja 62. nalaže da je dozvoljena uporaba pređe bez podrijetla. Ako proizvođač takve odjeće u Francuskoj rabi tkaninu koja je uvezena iz Norveške koja je tamo dobivena tkanjem pređe bez podrijetla, dovoljno je da norveški dobavljač u svojoj izjavi opiše uporabljeni materijal bez podrijeda kao pređu, a da pri tom ne treba navesti tarifni broj i vrijednost takve pređe.
 (3) „Vrijednost materijala” znači carinska vrijednost u trenutku uvoza uporabljenih materijala bez podrijetla ili, ako taj podatak nije poznat ili ga je nemoguće utvrditi, prvu utvrdivu cijenu plaćanu za materijale u EGP-u. Točna vrijednost za svaki uporabljeni materijal bez podrijetla navodi se za svaku jedinicu robe koja je navedena u prvom stupcu.
 (4) „Ukupna dodana vrijednost" znači svi troškovi koji nastanu izvan EGP-a, uključujući i vrijednost svih materijala koji su tamo dodani. Točna ukupna dodana vrijednost dobivena izvan EGP-a navodi se za svaku jedinicu robe koja je navedena u prvom stupcu.
 PRILOG VI.
 Dugoročna izjava dobavljača
 Dugoročna izjava dobavljača, čiji je tekst dolje naveden, mora se izdati u skladu s bilješkama. Međutim, bilješke nije potrebno ponovno navoditi.
 Tekst slike
 DUGOROČNA IZJAVA DOBAVLJAČA
 za robu koja je obrađena ili prerađena u EGP-u bez dobivanja povlaštenog statusa podrijetla
 Ja, dolje potpisani dobavljač robe obuhvaćene ovom ispravom koja se redovito dostavlja kupcu (1) izjavljujem da:
 1. Sljedeći su materijali, koji nisu podrijetlom iz EGP-a, uporabljeni u EGP-u za izradu te robe:
 Opis dostavljene robe (2)
 Opis uporabljenih materijala bez podrijetla
 Tarifni broj uporabljenih materijala bez podrijetla (3)
 Vrijednost uporabljenih materijala bez podrijetla (3) (4)
 Ukupno
 2. Svi drugi materijali, uporabljeni za izradu te robe u EGP-u, imaju podrijetlo iz EGP-a.
 3. Dolje navedena roba podvrgnuta je obradi ili preradi izvan EGP-a u skladu s člankom 11. Protokola 4. uz Sporazum te je tamo pridobila sljedeću ukupno dodanu vrijednost:
 Opis dostavljene robe
 Ukupna dodana vrijednost pridobivena izvan EGP-a (5)
 Ova izjava vrijedi za sve daljnje isporuke ove robe otpremljene
 u vremenskom razdoblju od
 do (6)
 Obvezujem se odmah izvijestiti kupca (1) ako izjava prestane vrijediti.
 (Mjesto i datum)
 (Adresa i potpis dobavljača: pokraj toga mora biti čitljivo navedeno ime osobe koja potpisuje izjavu)
 Tekst slike
 (1) Ime i adresa kupca.
 (2) Kada se račun, dostavnica ili kakva druga komercijalna isprava, kojima je ta izjava priložena, odnosi na različite vrste robe, ili na robu koja ne uključuje materijale bez podrijetla u jednakom opsegu, njih dobavljač mora jasno razlikovati.
 Primjer:
 Isprava se odnosi na različite modele elektromotora iz tarifnog broja 8501, uporabljene pri izradi perilica iz tarifnog broja 8450. Priroda i vrijednost materijala bez podrijetla uporabljenih pri izradi tih motora razlikuju se od modela do modela. Zato se modeli u prvom stupcu moraju navesti tako da ih se može razlikovati, a napomene u drugim stupcima treba navesti za svaki model posebno kako bi proizvođač perilica mogao pravilno ocijeniti status podrijetla njegovih proizvoda ovisno o modelu elektromotora kojim se koristi.
 (3) Zahtijevane napomene u ovim stupcima navode se po potrebi.
 Primjeri:
 Pravilo za odjeću iz ex Poglavlja 62 nalaže da je dozvoljena uporaba pređe bez podrijetla. Ako proizvođač takve odjeće u Francuskoj rabi tkaninu koja je uvezena iz Norveške koja je tamo dobivena tkanjem pređe bez podrijetla, dovoljno je da norveški dobavljač u svojoj izjavi opiše uporabljeni materijal bez podrijetla kao pređu, a da pri tom ne treba navesti tarifni broj i vrijednost takve pređe.
 Proizvođač žice od čelika iz tarifnog broja 7217 koji ga je proizveo od željeznih šipki bez podrijetla treba navesti u drugome stupcu ‚šipke od željeza’. Ako se ta žica koristi pri izradi stroja, za koji pravilo ograničava uporabu svih materijala bez podrijetla na određen postotak vrijednosti, tada je potrebno u trećem stupcu navesti vrijednost šipki bez podrijetla.
 (4) ‚Vrijednost materijala’ znači carinska vrijednost u trenutku uvoza uporabljenih materijala bez podrijetla ili, ako taj podatak nije poznat ili ga je nemoguće utvrditi, prvu utvrdivu cijenu plaćanu za materijale u EGP-u. Točna vrijednost za svaki uporabljeni materijal bez podrijetla navodi se za svaku jedinicu robe koja je navedena u prvom stupcu.
 (5) ‚Ukupna dodana vrijednost’ znači svi troškovi koji nastanu izvan EGP-a, uključujući i vrijednost svih materijala koji su tamo dodani. Točna ukupna dodana vrijednost dobivena izvan EGP-a navodi se za svaku jedinicu robe koja je navedena u prvom stupcu.
 (6) Navesti datume. Razdoblje valjanosti dugoročne izjave dobavljača obično ne smije biti dulje od 12 mjeseci, podložno uvjetima koje je propisalo carinsko tijelo zemlje u kojoj je izdana dugoročna izjava dobavljača.
 ZAJEDNIČKA IZJAVA
 o prihvatu dokaza o podrijetlu izdanih u okviru sporazuma iz članka 3. Protokola 4. za proizvode podrijetlom iz Europske unije, Islanda ili Norveške
 1.
 Dokazi o podrijetlu izdani u okviru sporazuma iz članka 3. Protokola 4. za proizvode podrijetlom iz Europske unije, Islanda ili Norveške prihvatit će se u svrhu odobrenja povlaštenog postupanja za proizvode predviđene sporazumom o EGP-u.
 2.
 Ti se proizvodi smatraju materijalima podrijetlom iz EGP-a ako su uključeni u proizvod koji je ondje dobiven. Nije potrebno da su takvi materijali bili podvrgnuti dostatnoj obradi ili preradi.
 3.
 Nadalje, u mjeri u kojoj su ti proizvodi obuhvaćeni sporazumom o EGP-u, smatra ih se podrijetlom iz EGP-a ako se ponovno izvoze u drugu ugovornu stranku EGP-a.
 ZAJEDNIČKA IZJAVA
 o Kneževini Andori
 1.
 Proizvode podrijetlom iz Kneževine Andore obuhvaćene poglavljima od 25. do 97. Harmoniziranog sustava Island, Lihtenštajn i Norveška prihvaćaju kao proizvode podrijetlom iz Europske unije u smislu Sporazuma.
 2.
 Protokol 4. primjenjuje se mutatis mutandis za potrebe definiranja statusa podrijetla prethodno navedenih proizvoda.
 ZAJEDNIČKA IZJAVA
 o Republici San Marinu
 1.
 Proizvode podrijetlom iz Republike San Marina Republika Island, Lihtenštajn i Norveška prihvaćaju kao proizvode podrijetlom iz Europske unije u smislu ovog Sporazuma.
 2.
 Protokol 4. primjenjuje se mutatis mutandis za potrebe definiranja statusa podrijetla prethodno navedenih proizvoda.
 ZAJEDNIČKA IZJAVA
 o ugovornoj stranci koja se povlači iz Regionalne konvencije o paneuromediteranskim povlaštenim pravilima podrijetla
 1.
 Ako ugovorna stranka depozitaru Regionalne konvencije o paneuromediteranskim povlaštenim pravilima podrijetla dostavi pismenu obavijest o svojoj namjeri povlačenja iz Konvencije u skladu s njezinim člankom 9., ugovorna stranka odmah započinje pregovore o pravilima o podrijetlu sa svim drugim ugovornim strankama EGP-a radi provedbe ovog Sporazuma.
 2.
 Do stupanja na snagu novoutvrđenih pravila o podrijetlu između ugovorne stranke koja se povlači i drugih ugovornih stranaka EGP-a primjenjuju se mutatis mutandis pravila o podrijetlu iz Dodatka I. i, po potrebi, odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima podrijetla koji se primjenjuju u trenutku povlačenja. Međutim od trenutka povlačenja smatra se da je pravilima o podrijetlu iz Dodatka I. i, po potrebi, odgovarajućim odredbama Dodatka II. Konvenciji dopuštena dvostrana kumulacija samo između ugovorne stranke koja se povlači i druge ugovorne stranke EGP-a.
 ”
 (1) Kneževina Lihtenštajn je u carinskoj uniji sa Švicarskom i ugovorna je stranka Sporazuma o Europskom gospodarskom prostoru.
 (2) Albanija, Bosna i Hercegovina, bivša jugoslavenska republika Makedonija, Crna Gora, Srbija i Kosovo u skladu s rezolucijom VSUN-a 1244/99.
 (3) Alžir, Egipat, Izrael, Jordan, Libanon, Maroko, Sirija, Tunis, Zapadna obala i pojas Gaze.


type: other

text:
Hírek | Page 47 | Háttér Társaság
 2004. január 12., hétfő
 Sajtóközleményt adott ki egyesületünk a Károli Gáspár Református Egyetem Hittudományi Kar Kari Tanácsának 2004. január 4. napján „A homoszexualitásról” címmel közzétett állásfoglalása kapcsán.
 Sajtóközlemény: Meleg szervezetek közös sajtónyilatkozata az Alkotmánybíróság beleegyezési korhatárt érintő határozatáról
 2002. szeptember 5., csütörtök
 A Háttér Társaság a Melegekért és a Szivárvány Misszió Alapítvány közös sajtónyilatkozata az Alkotmánybíróság határozatáról
 Örömmel fogadtuk, hogy az Alkotmánybíróság 9 év után, több beadvány hatására megsemmisítette a Büntető Törvénykönyv 199. és 200. §-át, kimondva a szexuális orientáció alapján hátrányosan megkülönböztető törvények alkotmányellenességét.
 Sajtóközlemény: A „beleegyezési korhatárt” egységesítő alkotmánybírósági döntés kapcsán
 A Háttér—Meleg Jogsegély Szolgálat a „beleegyezési korhatárt” egységesítő alkotmánybírósági döntéssel kapcsolatosan az alábbi nyilatkozatot teszi közzé.
 Az Alkotmánybíróság – részletes jogtörténeti és jogösszehasonlító elemzést követően, nemzetközi intézmények releváns állásfoglalásainak figyelembe vételével – 2002. szeptember 3. napján, 1040/B/1993/23. szám alatt meghozott határozatában megállapította, hogy a Büntető Törvénykönyvről szóló 1978. évi IV. törvény 199. §-a („Természet elleni fajtalanság”) alkotmányellenes, ezért azt a határozat közzétételének napjával megsemmisíti.
 Sajtóközlemény: Érvénytelen a meleg rendezvényeket tiltó szerződéskiegészítése
 2002. március 11., hétfő
 A mai napon a Budapesti II. és III. Kerületi Bíróság a Háttér Baráti Társaság a Melegekért egyesület mint felperes indítványára megállapította, hogy a Sziget Kft., Tarlós István III. kerületi polgármester, az Óbudai rendőrkapitány és a BRFK között 2001. július 10. napján megkötött szerződés-kiegészítés érvénytelen.
 A Bíróság indokolásában rámutatott, hogy a Pepsi Szigetről a homoszexuális felvilágosító rendezvények kitiltása az Alkotmány 70/A paragrafusába foglalt hátrányos megkülönböztetés tilalmába ütközik, így az erre irányuló szerződés-kiegészítés semmis.
 Sajtóközlemény - Védelem nélkül
 2001. augusztus 24., péntek
 Egyesületünk Jogsegélyszolgálata a hátrányos megkülönböztetés tilalmára vonatkozó jogi szabályozás igényével az alábbi állásfoglalást tette közzé 2001. augusztusban.
 Sajtóközlemény: Felfüggesztette a bíróság a meleg rendezvényeket tiltó megállapodás végrehajtását
 2001. július 23., hétfő
 Háttér Baráti Társaság a Melegekért egyesület felperesnek Tarlós István és társai alperesek ellen szerződés érvénytelenségének megállapítása iránti perben a Budapesti II. és III. Kerületi Bíróság a felperes ideiglenes intézkedés iránti kérelmének helyt adva, előzetesen végrehajtható végzésével felfüggesztette Tarlós István és a Sziget kft. között 2001. Július 10. napján kötött kiegészítő megállapodás hatályba lépését.


text:
 30.11.2006
 EL
 Επίσημη Εφημερίδα της Ευρωπαϊκής Ένωσης
 L 333/42
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 118/2006
 της 22ας Σεπτεμβρίου 2006
 για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ
 Η ΜΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα VI της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. 85/2006, της 7ης Ιουλίου 2006 (1).
 (2)
 Η απόφαση της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 202, της 17ης Μαρτίου 2005, σχετικά με τα υποδείγματα των εντύπων, των αναγκαίων για την εφαρμογή των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 και E 127) (2) πρέπει να ενσωματωθεί στη συμφωνία.
 (3)
 Οι αποφάσεις της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 153, 164, 166, 168, 179, 185 και 186, οι οποίες επί του παρόντος έχουν ενσωματωθεί στη συμφωνία, αντικαθίστανται από την απόφαση αριθ. 202,
 ΑΠΟΦΑΣΙΖΕΙ:
 Άρθρο 1
 Το παράρτημα VI της συμφωνίας τροποποιείται ως εξής:
 1.
 Τα κείμενα των σημείων 3.39 (απόφαση αριθ. 153), 3.48 (απόφαση αριθ. 164) και 3.62 (απόφαση αριθ. 186) διαγράφονται.
 2.
 Μετά το σημείο 3.77 (απόφαση αριθ. 201), παρεμβάλλεται το ακολουθο σημείο:
 «3.78.
 32006 D 0203: Απόφαση της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 202, της 17ης Μαρτίου 2005, σχετικά με τα υποδείγματα των εντύπων, των αναγκαίων για την εφαρμογή των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 και E 127) (ΕΕ L 77 της 15.3.2006, σ. 1).»
 Άρθρο 2
 Τα κείμενα της απόφασης αριθ. 202 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 23 Σεπτεμβρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 22 Σεπτεμβρίου 2006.
 Για τη Μικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 289 της 19.10.2006, σ. 19.
 (2) ΕΕ L 77 της 15.3.2006, σ. 1.
 (3) Δεν έχουν αναφερθεί συνταγματικές απαιτήσεις.


text:
 Pomembno pravno obvestilo
 |
 21996D0613(15)
 Uradni list L 140 , 13/06/1996 str. 0048 - 0048
 Sklep Skupnega odbora EGPšt. 52/95z dne 22. junija 1995o spremembi Priloge XIII (Promet) k Sporazumu EGPSKUPNI ODBOR EGP JE -ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,ker je bila Priloga XIII k Sporazumu spremenjena s Sklepom Skupnega odbora EGP št. 34/95 z dne 19. maja 1995 [1];ker je treba Resolucijo Sveta 94/C 309/04 z dne 24. oktobra 1994 o cestnem tovornem prometu na evropskem enotnem trgu [2] vključiti v Sporazum -SKLENIL:Člen 1Za točko 80 (Resolucija Sveta 94/C 309/02) v Prilogi XIII k Sporazumu se vstavi naslednja točka:"81. 394 Y 1105(03): Resolucija Sveta z dne 24. oktobra 1994 o cestnem tovornem prometu na evropskem enotnem trgu (UL C 309, 5.11.1994, str. 4)."Člen 2Besedili Resolucije Sveta 94/C 309/04 v islandskem in norveškem jeziku, ki sta priloženi ustrezni jezikovni različici tega sklepa, sta verodostojni.Člen 3Ta sklep začne veljati 1. julija 1995 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.Člen 4Ta sklep se objavi v sklopu EGP in v Dopolnilu EGP Uradnega lista Evropskih skupnosti.V Bruslju, 22. junija 1995Za Skupni odbor EGPPredsednikP. Benavides[1] UL L 273, 16.11.1995, str. 53.[2] UL C 309, 5.11.1994, str. 4.--------------------------------------------------


type: caselaw

text:
 15.9.2014
 ES
 Diario Oficial de la Unión Europea
 C 315/22
 Sentencia del Tribunal de Justicia (Sala Tercera) de 17 de julio de 2014 (petición de decisión prejudicial planteada por el Tribunale di Verona — Italia) — Shamim Tahir/Ministero dell’Interno, Questura di Verona
 (Asunto C-469/13) (1)
 ((Procedimiento prejudicial - Espacio de libertad, seguridad y justicia - Directiva 2003/109/CE - Artículos 2, 4, apartado 1, 7, apartado 1, y 13 - «Permiso de residencia de residente de larga duración — UE» - Requisitos para su concesión - Residencia legal e ininterrumpida en el Estado miembro de acogida durante los cinco años inmediatamente anteriores a la presentación de la solicitud del permiso - Persona vinculada al residente de larga duración por una relación familiar - Disposiciones nacionales más favorables - Efectos))
 2014/C 315/32
 Lengua de procedimiento: italiano
 Órgano jurisdiccional remitente
 Tribunale di Verona
 Partes en el procedimiento principal
 Demandante: Shamim Tahir
 Demandada: Ministero dell’Interno, Questura di Verona
 Fallo
 1)
 Los artículos 4, apartado 1, y 7, apartado 1, de la Directiva 2003/109/CE del Consejo, de 25 de noviembre de 2003, relativa al estatuto de los nacionales de terceros países residentes de larga duración, en su versión modificada por la Directiva 2011/51/UE del Parlamento Europeo y del Consejo, de 11 de mayo de 2011, deben interpretarse en el sentido de que el miembro de la familia, según se define en el artículo 2, letra e), de dicha Directiva, de la persona que haya adquirido ya el estatuto de residente de larga duración no puede ser eximido del requisito previo previsto en el artículo 4, apartado 1, de la citada Directiva, en virtud del cual, para obtener ese estatuto, el nacional de un tercer país debe haber residido legal e ininterrumpidamente en el Estado miembro de que se trata durante los cinco años inmediatamente anteriores a la presentación de la solicitud correspondiente.
 2)
 El artículo 13 de la Directiva 2003/109, en su versión modificada por la Directiva 2011/51, debe interpretarse en el sentido de que no permite a un Estado miembro conceder, en condiciones más favorables que las establecidas en dicha Directiva, a un miembro de la familia en el sentido del artículo 2, letra e), de esa Directiva, un permiso de residencia de residente de larga duración — UE.
 (1) DO C 52 de 22.2.2014.


text:
Sentenza tal-Qorti tal-Ġustizzja (L-Ewwel Awla) tas-6 ta’ Settembru 2012 Sentenza tal-Qorti tal-Ġustizzja (L-Ewwel Awla) tas-6 ta’ Settembru 2012.#Maurice Robert Josse Marie Ghislain Lippens et vs Hendrikus Cornelis Kortekaas et.#Talba għal deċiżjoni preliminari mressqa mill-Hoge Raad der Nederlanden.#Regolament (KE) Nru 1206/2001 — Kooperazzjoni fil-kumpilazzjoni ta’ xhieda f’materji ċivili jew kummerċjali — Kamp ta’ applikazzjoni ratione materiae — Smigħ minn qorti ta’ Stat Membru ta’ xhud li huwa parti għall-kawża prinċipali u residenti fi Stat Membru ieħor — Possibbiltà li tħarrek parti bħala xhud quddiem qorti kompetenti skont il-liġi tal-Istat Membru ta’ dik il-qorti.#Kawża C‐170/11. - Publications Office of the EU
 Sentenza tal-Qorti tal-Ġustizzja (L-Ewwel Awla) tas-6 ta’ Settembru 2012 Sentenza tal-Qorti tal-Ġustizzja (L-Ewwel Awla) tas-6 ta’ Settembru 2012.#Maurice Robert Josse Marie Ghislain Lippens et vs Hendrikus Cornelis Kortekaas et.#Talba għal deċiżjoni preliminari mressqa mill-Hoge Raad der Nederlanden.#Regolament (KE) Nru 1206/2001 — Kooperazzjoni fil-kumpilazzjoni ta’ xhieda f’materji ċivili jew kummerċjali — Kamp ta’ applikazzjoni ratione materiae — Smigħ minn qorti ta’ Stat Membru ta’ xhud li huwa parti għall-kawża prinċipali u residenti fi Stat Membru ieħor — Possibbiltà li tħarrek parti bħala xhud quddiem qorti kompetenti skont il-liġi tal-Istat Membru ta’ dik il-qorti.#Kawża C‐170/11.
 Sentenza tal-Qorti tal-Ġustizzja (L-Ewwel Awla) tas-6 ta’ Settembru 2012
 Sentenza tal-Qorti tal-Ġustizzja (L-Ewwel Awla) tas-6 ta’ Settembru 2012.#Maurice Robert Josse Marie Ghislain Lippens et vs Hendrikus Cornelis Kortekaas et.#Talba għal deċiżjoni preliminari mressqa mill-Hoge Raad der Nederlanden.#Regolament (KE) Nru 1206/2001 — Kooperazzjoni fil-kumpilazzjoni ta’ xhieda f’materji ċivili jew kummerċjali — Kamp ta’ applikazzjoni ratione materiae — Smigħ minn qorti ta’ Stat Membru ta’ xhud li huwa parti għall-kawża prinċipali u residenti fi Stat Membru ieħor — Possibbiltà li tħarrek parti bħala xhud quddiem qorti kompetenti skont il-liġi tal-Istat Membru ta’ dik il-qorti.#Kawża C‐170/11.
 Ippubblikat: 2012-09-06
 CELEX : 62011CJ0170
 ECLI : ECLI:EU:C:2012:540


type: wikipedia

text:
Liliane Pierre-Paul est une journaliste haïtienne. Née dans la commune de Petit-Goâve en 1953, elle est une militante pour la liberté d'expression en Haïti depuis plus de 35 ans. Elle a été présidente de l'Association nationale des médias haïtiens.
 Biographie
 Originaire de la région des Palmes, toute sa vie, Liliane Pierre-Paul a lutté pour la construction d'une société libre, égalitaire et juste. Dans les années 1980, journaliste de la Radio Haïti Inter, elle s'est fait une réputation comme l'une des femmes critiques les plus redoutables face au régime des Duvalier.
 Dès son jeune âge, Liliane Pierre-Paul, a connu des moments de douleur. Torturée, violée, battue, emprisonnée et exilée, elle est devenue un nom qui sonne fort dans la société haïtienne.
 Le 7 mai 1994, elle a participé à la fondation de la Radio Kiskeya avec son ami Marvel Dandin et Sony Bastien. Ensuite, elle s'est impliquée comme directrice de programmation et secrétaire du conseil d'administration. Elle a aussi participé à la fondation de l'Association Nationale des Médias Haïtiens (ANMH) en 2001, qui dit-elle, «favorise le pluralisme, la démocratie et la liberté de la presse et dont l'objectif est d'essayer de protéger les médias indépendants.
 Prix
 En 1990 : Prix courage en Journalisme de la Fondation Internationale des Médias Féminin
 En 2014, lauréate du Prix Roc Cadet de SOS Liberté
 En mai 2020, un hommage a été rendu a Liliane Pierre-Paul par le journaliste Valery Numa
 Sources et références
 Journaliste haïtien
 Personnalité féminine haïtienne
 Droits humains en Haïti
 Personnalité liée à Petit-Goâve


text:
The Club Cure è un cortometraggio muto del 1913 diretto da Dell Henderson. Di genere comico, ha come interprete John A. McCollom Jr.
 Trama
 Produzione
 Il film fu prodotto dalla Biograph Company.
 Distribuzione
 Distribuito dalla General Film Company, il film - un cortometraggio in una bobina - uscì nelle sale cinematografiche USA il 27 dicembre 1913. Nelle proiezioni, veniva programmato con il sistema dello split reel, accorpato in un'unica bobina con un altro cortometraggio prodotto dalla Biograph, la commedia The Suicide Pact.
 Non si conoscono copie ancora esistenti della pellicola che viene considerata presumibilmente perduta.
 Note
 Voci correlate
 Filmografia della Biograph Company
 Collegamenti esterni
 Cortometraggi commedia